“Toggwaamu Maanyi”—Zeffaniya 3:16 | Ogw’Okusoma\n“Toggwaamu maanyi.”—ZEF. 3:16.\nENNYIMBA: 81, 32\nYakuwa yanyweza atya emikono gya Musa, Asa, ne Nekkemiya?\nYakuwa anyweza atya emikono gyaffe leero?\nBiki bye tuyinza okukola okusobola okunyweza emikono gya bakkiriza bannaffe?\n1, 2. (a) Bizibu ki abantu bangi bye balina leero, era biki ebivuddemu? (b) Kiki Katonda ky’atusuubiza mu Isaaya 41:10, 13?\nMWANNYINAFFE omu aweereza nga payoniya owa bulijjo era eyafumbirwa omukadde mu kibiina agamba nti: “Wadde nga nnina enteekateeka ennungi ey’eby’omwoyo, mbadde n’ebintu ebineeraliikiriza okumala emyaka mingi. Oluusi bimbuza otulo, bikosa obulamu bwange, era bikwata ne ku ngeri gye nkolaganamu n’abalala. Ebiseera ebimu mpulira nga mpeddemu amaanyi.”\n2 Otegeera engeri mwannyinaffe oyo gy’awuliramu? Ensi ya Sitaani erimu ebintu bingi ebitweraliikiriza era ebisobola okutumalamu amaanyi. Ebintu ebyo biyinza okugeraageranyizibwa ku nnanga esibiddwa ku lyato, nga terikkiriza kutambula. (Nge. 12:25) Kiki ekiyinza okukuleetera okuwulira bw’otyo? Oboolyawo oyinza okuba nga wafiirwa omuntu gw’oyagala ennyo, ng’olina obulwadde obw’amaanyi, ng’okisanga nga kizibu okulabirira ab’omu maka go, oba ng’oyigganyizibwa. Ebintu ebyo byonna bisobola okukuleetera okuwulira ng’oweddemu amaanyi era biyinza okukumalako essanyu. Wadde kiri kityo, beera mukakafu nti Yakuwa asobola okukuyamba.—Soma Isaaya 41:10, 13.\n3, 4. (a) Ekigambo “emikono” oluusi kikozesebwa kitya mu Bayibuli? (b) Kiki ekiyinza okuleetera emikono gyaffe okugwa?\n3 Emirundi mingi Bayibuli ekozesa ebitundu by’omubiri gw’omuntu mu ngeri ey’akabonero. Ng’ekyokulabirako, Bayibuli etera okukozesa ekigambo “emikono” okutegeeza ebintu eby’enjawulo. Okunyweza emikono kiyinza okutegeeza okuzzaamu omuntu amaanyi. (1 Sam. 23:16, obugambo obuli wansi; Ezer. 1:6, obugambo obuli wansi.) Ate era kiyinza okutegeeza okuba n’essuubi.\n4 Okuleka emikono okugwa oluusi kikozesebwa okutegeeza omuntu okuggwaamu amaanyi oba obutaba na ssuubi. (2 Byom. 15:7, obugambo obuli wansi; Beb. 12:12) Kyangu omuntu ng’oyo okuwulira nti takyalina ky’ayinza kukolawo okutereeza embeera. Bw’oyolekagana n’embeera enzibu era ne zikuleetera okuwulira ng’oweddemu amaanyi, kiki ekiyinza okukuyamba okuddamu amaanyi osobole okugumiikiriza ng’oli musanyufu?\n“OMUKONO GWA YAKUWA SI MUMPI NE KIBA NTI TEGUSOBOLA KULOKOLA”\n5. (a) Bwe tufuna ebizibu kiki ekiyinza okubaawo, naye kiki bulijjo kye tusaanidde okujjukira? (b) Kiki kye tugenda okulaba mu kitundu kino?\n5 Soma Zeffaniya 3:16, 17. Mu kifo ky’okuterebuka n’okuggwaamu amaanyi, ne tuba ng’abalese emikono gyaffe okugwa, Kitaffe ow’omu ggulu atukubiriza ‘okumukwasa byonna ebitweraliikiriza.’ (1 Peet. 5:7) Bulijjo tusaanidde okujjukira ebigambo Katonda bye yagamba Abayisirayiri. Yabagamba nti omukono gwe “si mumpi ne kiba nti tegusobola kulokola” baweereza be abeesigwa. (Is. 59:1) Mu kitundu kino tugenda kulaba ebyokulabirako bisatu okuva mu Bayibuli ebiraga nti Yakuwa ayagala nnyo okuzzaamu abantu be amaanyi basobole okukola by’ayagala wadde nga boolekagana n’embeera enzibu ennyo. Laba engeri ebyokulabirako ebyo gye biyinza okukuganyula.\n6, 7. Kiki kye tuyigira ku buwanguzi Abayisirayiri bwe baatuukako nga balwanyisa Abamaleki?\n6 Abayisirayiri bwe baali baakanunulibwa okuva mu buddu e Misiri, Abamaleki baabalumba. Ng’akolera ku bulagirizi bwa Musa, Yoswa yakulembera Abayisirayiri mu lutalo olwo. Ate ye Musa yagenda ne Alooni awamu ne Kuli ku ntikko y’olusozi olwali okumpi awo we baali basobola okulengerera olutalo olwo nga lugenda mu maaso. Abasajja abo abasatu baali badduse nga batidde olutalo? Nedda!\n7 Musa alina ekintu kye yakola ekyayamba Abayisirayiri okuwangula olutalo olwo. Musa yayimusa emikono gye waggulu ng’akutte omuggo gwa Katonda ow’amazima. Bwe yasigalanga ng’ayimusizza emikono gye waggulu, Yakuwa yanywezanga emikono gy’Abayisirayiri ne basinza Abamaleki amaanyi. Naye Musa bwe yassanga wansi emikono gye, Abamaleki basinzanga Abayisirayiri amaanyi. Emikono gya Musa bwe gyatendewalirwa, Alooni ne Kuli ‘baaleeta ejjinja Musa n’alituulako. Alooni ne Kuli baawanirira emikono gye, ng’omu ali ku luuyi olumu ate omulala ng’ali ku luuyi olulala era emikono gye tegyava mu kifo okutuusa enjuba lwe yagwa.’ Mu butuufu, Yakuwa yakozesa omukono gwe ogw’amaanyi okuyamba Abayisirayiri okuwangula olutalo.—Kuv. 17:8-13.\n8. (a) Kiki Asa kye yakola ng’Abeesiyopiya balumbye Yuda? (b) Tuyinza tutya okukoppa Asa?\n8 Yakuwa era yakiraga nti omukono gwe si mumpi mu kiseera kya Kabaka Asa. Waliwo entalo nnyingi ezoogerwako mu Bayibuli. Naye olutalo olwasingayo okwetabwamu abasirikale abangi lwelwo olwali wakati wa Zeera Omwesiyopiya ne Kabaka Asa. Zeera yalina abasirikale abatendeke obulungi 1,000,000. Buli musirikale omu ow’omu ggye lya Asa yalina okulwanyisa abasirikale nga babiri Abeesiyopiya. Asa yali ayinza okweraliikirira n’atya, ne kimuleetera okuggwaamu amaanyi. Mu kifo ky’ekyo, amangu ddala Asa yasaba Yakuwa amuyambe. Mu ndaba ey’obuntu, Asa yali tasobola kuwangula Beesiyopiya, naye “eri Katonda ebintu byonna bisoboka.” (Mat. 19:26) Olw’okuba Asa yali yeemalidde ku Yakuwa, Yakuwa yamuyamba okuwangula Abeesiyopiya.—2 Byom. 14:8-13; 1 Bassek. 15:14.\n9. (a) Kintu ki ekitaalemesa Nekkemiya kuzimba bbugwe wa Yerusaalemi? (b) Katonda yaddamu atya okusaba kwa Nekkemiya?\n9 Kati ate lowooza ku Nekkemiya. Mu kiseera we yagendera e Yerusaalemi, ekibuga ekyo tekyalina bukuumi, era Bayudaaya banne baali baweddemu nnyo amaanyi. Abalabe baatiisatiisa Abayudaaya, ne kireetera Abayudaaya okulekera awo okuzimba bbugwe wa Yerusaalemi. Nekkemiya yakkiriza embeera eyo okumumalamu maanyi? Nedda! Okufaananako Musa, Asa, n’abaweereza ba Yakuwa abalala abeesigwa, emirundi mingi Nekkemiya yali akiraze nti yeesiga Yakuwa. Ne ku mulundi guno ekyo kye yakola. Wadde nga mu ndaba ey’obuntu abalabe b’Abayudaaya baali balabika ng’ab’amaanyi ennyo, Yakuwa yaddamu okusaba kwa Nekkemiya n’ayamba Abayudaaya. Yakuwa yakozesa amaanyi ge ag’ekitalo n’omukono gwe ogw’amaanyi okunyweza Abayudaaya abaali baweddemu amaanyi. (Soma Nekkemiya 1:10; 2:17-20; 6:9.) Naawe okkiriza nti ne leero Yakuwa akozesa amaanyi ge ag’ekitalo n’omukono gwe ogw’amaanyi okunyweza abaweereza be?\nYAKUWA AJJA KUNYWEZA EMIKONO GYO\n10, 11. (a) Sitaani agezaako atya okutumalamu amaanyi? (b) Biki Yakuwa by’akozesa okutunyweza n’okutuyamba okufuna amaanyi? (c) Oganyuddwa otya mu buyigirize bwe tufuna mu kibiina kya Yakuwa?\n10 Sitaani ajja kweyongera okukola kyonna ekisoboka okutulemesa okuweereza Yakuwa. Sitaani akozesa abakulembeze b’amadiini ne bakyewaggula okutwogerako eby’obulimba, era akozesa ne gavumenti okututiisatiisa. Kigendererwa ki ky’alina? Alina ekigendererwa eky’okutumalamu amaanyi tulekere awo okukola omulimu gw’okubuulira. Naye okuyitira mu mwoyo gwe omutukuvu,Yakuwa asobola okutuwa amaanyi ge twetaaga. (1 Byom. 29:12) N’olwekyo, kikulu okusaba Yakuwa atuwe omwoyo gwe omutukuvu tusobole okwaŋŋanga embeera enzibu ezireetebwa Sitaani n’ensi ye. (Zab. 18:39; 1 Kol. 10:13) Era kikulu okusomanga Ekigambo kya Katonda kye yawandiisa ng’akozesa omwoyo gwe omutukuvu. Lowooza ne ku mmere ennyingi ey’eby’omwoyo gye tufuna buli mwezi. Ebigambo ebiri mu Zekkaliya 8:9, 13 (soma) byayogerwa mu kiseera yeekaalu y’omu Yerusaalemi bwe yali ng’ezzeemu okuzimbibwa era ebigambo ebyo bitukwatako leero.\n11 Ate era Yakuwa atunyweza okuyitira mu bintu bye tuyiga mu nkuŋŋaana ennene n’entono awamu n’ebyo bye tuyiga mu masomero g’ekibiina kya Yakuwa. Okutendekebwa kwe tufuna kutuyamba okuba n’endowooza ennuŋŋamu nga tuweereza Katonda, okweteerawo ebiruubirirwa eby’omwoyo, n’okutuukiriza obuweereza bwaffe. (Zab. 119:32) Ofuba okuganyulwa mu kuyigirizibwa Yakuwa kw’atuwa kikuyambe okufuna amaanyi?\n12. Biki bye tulina okukola okusobola okusigala nga tuli banywevu mu by’omwoyo?\n12 Yakuwa yayamba Abayisirayiri okuwangula Abamaleki n’Abeesiyopiya, era yawa Nekkemiya ne banne amaanyi ne basobola okumaliriza omulimu gw’okuzimba. Naffe Katonda ajja kutuwa amaanyi ge twetaaga okusobola okugumira okuyigganyizibwa n’ebintu ebirala ebiyinza okutumalamu amaanyi, kituyambe okweyongera okukola omulimu gw’okubuulira. (1 Peet. 5:10) Leero tetusuubira Yakuwa kutuyamba mu ngeri ya kyamagero. Tusaanidde okubaako kye tukolawo. Muno mwe muli okusoma Ekigambo kya Katonda buli lunaku, okwetegekera enkuŋŋaana n’okuzibaamu, okwesomesa, okuba n’okusinza kw’amaka, n’okusabanga Yakuwa atuyambe. Ka tuleme kukkiriza kintu kyonna kutulemesa kukozesa mu bujjuvu ebintu byonna Yakuwa by’atuwadde okusobola okutunyweza n’okutuzzaamu amaanyi. Singa okizuula nti waliwo ekimu ku bintu ebyo ky’olagajjalidde, saba Katonda akuyambe. Bw’onookola bw’otyo, Katonda ajja kukozesa omwoyo gwe akuwe amaanyi, ‘akwagazise okukola era okole.’ (Baf. 2:13) Naye oyinza otya okunyweza emikono gy’abalala?\nNYWEZA EMIKONO EGIRAGAYE\n13, 14. (a) Ow’oluganda omu yazzibwamu atya amaanyi nga mukyala we afudde? (b) Tuyinza tutya okuzzaamu abalala amaanyi?\n13 Yakuwa atuwadde bakkiriza bannaffe mu nsi yonna abasobola okutuzzaamu amaanyi. Omutume Pawulo yagamba nti: “Munyweze emikono egiragaye n’amaviivi agajugumira, mutereeze amakubo g’ebigere byammwe.” (Beb. 12:12, 13) Abakristaayo mu kyasa ekyasooka bazzangamu bakkiriza bannaabwe amaanyi mu by’omwoyo. Bwe kityo bwe kiri ne leero. Ng’ekyokulabirako, ow’oluganda omu bwe yafiirwa mukyala we era n’afuna ebizibu ebirala eby’amaanyi, yagamba nti: “Nkirabye nti tetusobola kweronderawo kugezesebwa kwe tunaayolekagana nakwo oba mirundi emeka gye tunaafuna okugezesebwa oba ddi lwe tunaakufuna. Naye okusaba n’okwesomesa binnyambye nnyo. Ate era bakkiriza bannange nabo banzizizzaamu nnyo amaanyi. Nkirabye nti kikulu okunyweza enkolagana yaffe ne Yakuwa ng’embeera enzibu tezinnajja.”\nBuli omu mu kibiina alina ky’asobola okukolawo okuzzaamu abalala amaanyi (Laba akatundu 14)\n14 Alooni ne Kuli baawanirira emikono gya Musa ng’olutalo lugenda mu maaso. Naffe tusobola okulaba engeri gye tuyinza okuyambamu abalala. Baani be tuyinza okuyamba? Tusobola okuyamba abo abakaddiye, abalwadde, abayigganyizibwa ab’omu maka gaabwe, aboolekagana n’ekiwuubaalo, oba abafiiriddwa. Era tusobola okuyamba abavubuka abapikirizibwa okwenyigira mu bikolwa ebibi, okuluubirira obuyigirize obwa waggulu, oba okwemalira ku kunoonya ssente. (1 Bas. 3:1-3; 5:11, 14) Tusaanidde okukozesa buli kakisa ke tufuna okuzzaamu abalala amaanyi nga tuli ku Kizimbe ky’Obwakabaka, nga tubuulira, nga tuliirako wamu n’abalala emmere, oba nga tubakubidde essimu.\n15. Ebigambo ebirungi biyinza kukwata bitya ku bakkiriza bannaffe?\n15 Asa bwe yamala okuwangula olutalo, nnabbi Azaliya yamuzzaamu amaanyi awamu n’abantu be ng’abagamba nti: “Mubeere bavumu era temuleka mikono gyammwe kugwa, kubanga mujja kuweebwa empeera olw’ebyo bye mukola.” (2 Byom. 15:7, obugambo obuli wansi) Ebigambo ebyo byaleetera Asa okukola enkyukakyuka nnyingi mu bwakabaka bwe okusobola okuzzaawo okusinza okw’amazima. Mu ngeri y’emu, naawe ebigambo by’oyogera bisobola okuleetera abalala okubaako kye bakolawo. Bisobola okubaleetera okuweereza Yakuwa n’obunyiikivu. (Nge. 15:23) Bw’ofuba okubaako by’oddamu mu nkuŋŋaana, ebyo by’oyogera bisobola okuzzaamu abalala amaanyi.\n16. Okufaananako Nekkemiya, abakadde bayinza batya okunyweza emikono gya bakkiriza bannaabwe? Waayo ebyokulabirako ebiraga engeri bakkiriza banno gye bakuyambyemu.\n16 Yakuwa yanyweza emikono gya Nekkemiya ne banne ne basobola okuzimba bbugwe wa Yerusaalemi era omulimu ogwo baagumalira mu nnaku 52 zokka! (Nek. 2:18, obugambo obuli wansi; 6:15, 16) Nekkemiya teyakola gwa kulabirira bulabirizi mulimu ogwo. Naye yeenyigira butereevu mu kuzimba bbugwe wa Yerusaalemi. (Nek. 5:16) Leero, waliwo abakadde bangi abakoppye Nekkemiya nga beenyigira mu mulimu gw’okuzimba ebizimbe ebikozesebwa mu mulimu gw’Obwakabaka era nga beenyigira ne mu kulongoosa n’okuddaabiriza Ebizimbe by’Obwakabaka mwe bakuŋŋaanira. Era banyweza emikono gya bakkiriza bannaabwe nga babuulirako wamu nabo era nga babakyalira okubazzaamu amaanyi.—Soma Isaaya 35:3, 4.\n17, 18. Bwe tufuna ebizibu, tusaanidde kuba bakakafu ku ki?\n17 Okuweerereza awamu ne bakkiriza bannaffe kituyamba okuba obumu, okufuna emikwano egya nnamaddala, n’okwongera okukkiririza mu mikisa Obwakabaka bwa Katonda gye bujja okuleeta. Bwe tufuba okunyweza emikono gya bakkiriza bannaffe, kibayamba okwaŋŋanga embeera enzibu era ne kibayamba okwongera okunyweza okukkiriza kwabwe mu bisuubizo bya Katonda. Ate era bwe tuzzaamu abalala amaanyi naffe kituyamba okusigala nga tuli banywevu mu by’omwoyo era kituyamba okunyweza okukkiriza kwaffe mu bisuubizo bya Katonda. Mu butuufu, bwe tunyweza emikono gy’abalala naffe emikono gyaffe ginywera.\n18 Bwe tulowooza ku ngeri Yakuwa gye yayambamu abaweereza be abeesigwa ab’edda kituleetera okwongera okunyweza okukkiriza kwaffe n’okwongera okumwesiga. N’olwekyo, bw’ofuna ebizibu, “toggwaamu maanyi”! Mu kifo ky’ekyo, saba Yakuwa akuyambe, era leka omukono gwe ogw’amaanyi gukunyweze osobole okufuna emikisa Obwakabaka gye bujja okuleeta.—Zab. 73:23, 24.


Bukedde Online - Sandra yanzigya mu bakifuufu n’anfuula omwami\nSandra yanzigya mu bakifuufu n’anfuula omwami\nEjjakirizi ly’abawala lyandeetera okulokoka...\nSandra okukkiriza okunjagala yanzigya mu bakifuufu n’anfuula omuntu ow’enjawulo kati ndya nga mulangira. Nze Joseph Jiiramusu 24, mbeera Nsambya.\nJiiramusu ne bbebi we, Sandra nga bali mu mukwano.\nTwalabagana ne Sandra emyaka 3 emabega ne tukkiriziganya okwagalana naye kye nnyinza okwogera ku Sandra, mukyala mu bakyala kuba ye yanfuula kyendi kati.\nOkumulaba namusanga waabwe e Nateete era baali baliraanwa ba mwanyinaze nga nze nagendayo ku kyala kyokka ebbanga lye namalanga nga nkyalawo, embeera za Nampijja zaneegombesa olw’engeri gye yeeyisangamu ng’azzeeko ewa mwannyinaze.\nYali muwala mukkakkamu era bwe nalaba ankoledde, kwe kuyitiramu mwannyinaze ne musaba anfunire ku nnamba ye ey’essimu era n’akinkolera.\nNatandika okutokota mwanamuwala ono okutuusa bwe yakkiriza wadde nga teyali mwangu kuba yanneetolooza okumala ebbanga.\nBwe yanzikiriza, olwo n’atandika okusoma embeera zange kuba ndi muvubuka omugayaavu nga nnyinza n’okwambala engoye wiiki bbiri kuba okwoza kyali kizibu kyange nga n’okweyonja bwali bunafu bwange.\nNaye okuva bwe namusisinkana, endabika yange yakyuka era abaali bampisaamu amaaso kati bansembeza kuba wadde nali nfuna ssente, naye ng’okweyonja kunnema ekintu Sandra kye yakyusa kati ntuula n’abalangira.\nNg’oggyeko ebyo, Sandra alina omukwano, ate nga wa mukisa kwe gamba ffe okusisinkana, Katonda yatuggulirawo essuula empya mu bulamu bwaffe era kati ntambula nzimba anti yampa n’ezzadde era kati ndi taata omusanyufu.\nEmpagi kwe tutambuliza omukwano gwaffe mwerufu buli omu ayogera ekiba kimunyiizizza ku mutima ne twewala okuteekawo obusambattuko mu mukwano gwaffe.\nSandra nkusuubiza okukulaga omukwano nga gwe bw’ogundaga n’okugenda mu bazadde mu butongole kuba nkakasizza omukwano gwaffe gwa kuwangaala paka kufa.\nBaleese obujulizi bwa katambi mu gwa Kasiwukira


Abantu 4 Bakwatiddwa Lwakuwanika Miwendo Gyabintu Ebigambibwa - Radio Simba - Ennene\nAbantu 4 bakwatiddwa lwakuwanika miwendo gyabintu ebigambibwa\nAbakungu 4 okuva mu offiisi ya Ssaabaminisita bakwatiddwa ne baggalirwa ku bigambibwa nti baduumudde emiwendo gy’ebintu ebibadde bigulibwa Gavumenti okuduukirira abantu mu kaseera kano aka #COVID-19.\nAbakwatiddwa kuliko; Christine Guwatudde (the Permanent Secretary OPM), Martin Owor (the Commissioner Disaster preparedness also the head of Covid 19 relief management), Joel Wanjala (the assistant commissioner procurement) ne Fred Lutimba (the commissioner disaster management).\nBano bakwatiddwa oluvannyuma lw’ekiragiro okuva ewa Pulezidenti Yoweri Kaguta Museveni ku lwokusatu nga ayagala akakiiko ka Anti Corruption Unit – State House Uganda katunule mu miwendo naddala egy’emmere.\nPulezidenti agamba nti ayagale amanye lwaki babadde bagula ebintu ku babiseera ate nga wabaddewo abalala abaagala okubiguza Gavumenti ku bbeeyi eyawansi. Kigambibwa nti bano bagaanye okuwa abasuubuzi abalala ‘tender’ ababadde balina ebintu ku bbeeyi eyawansi.


Poliisi egamba nti obuzzi bw'emisango bweyongedde - Radio Simba, The Best Luganda Station in the World !\nPoliisi egamba nti obuzzi bw’emisango bweyongedde\nPoliisi egamba nti obuzzi bw’emisango mu Uganda bweyongedde ebitundu 3 ku 100 mu alipoota y’omwaka 2017 ekwata ku buzzi bw’emisango eyafulumiziddwa Poliisi.\nDirector wa CID Grace Akullo agamba nti obuzzi bw’emisango bweyongera okutuuka ku misango 252000 mu 2017 bwegigerageranya ku misango 243000 egy’omwaka 2016.\nEra yagambye nti abamenyi b’amateeko 66000 bebatwalibwa mu kkooti ate 105000 bebanoonyerezebwako ate emisango 36000 gyegitanawulirwa kkooti.\nBwo obubenje bwakendeera ebitundu 8.6% kw’obwo obwaliwo mu 2016 okuva ku 14474 mu 2016 bwobugerageranya ku bubenje 13244 mu 2017. Ku bubenje obwo obubenje 3051 bwali bw’amaanyi nnyo, obubenje 6530 bwali bw’amaanyi n’obubenje 3663 tebwali bw’amaanyi.\nLukululana esse basatu nga kuliko n’owemyaka 6.\nPoliisi ekutte abayizi 7 aba MUST e Mbarara


Bobi Wine asimatuse okutibwa polisi. - fremer media\nOmukulembeze wekisinde kya people power ate nga era ye pulezidenti wekibiina kya National Unity Platform owekitibwa Robert Kyagulanyi Sentamu abasinga gwebakazako erya Bobi Wine awonedde watono awalemwa ekere okubuuka okutusiibwako obulabe bamukuuma dembe.\nBwabadde ava mu kooti ye Mbale jabadde agenze kumusango gweyawawabira abekitongole ekikuuma eddembe kwosa ne RDC wekitundu ekyo olwokumugaana okulabikira kumukutu gwa lediyo emu mubituntu bye Mbaale. Bobi wine abadde avvudeyo okuwubiira kubantu obwedda ababadde bamulindiridde kunguudo polisii emulemesezza era nga okukakana amasasi kwosa ne tear gas bikubiddwa.\nBobi Wine bamuwaliriza okuyitira kuluguddo lwa Gayaza road mukudda mumakka gge agasangibwa e Magere wabula polisi wetuuse mukaffo akaziyivu nga ovude mubisenyi bye Nakweero nemusalako nga mpaawo alaba era okukakana nga emotoka ye ekubiddwa omupiira gwemabega.\nWabula olwemitimbagano jino ejjaja, Bobi Wine atasibwa oluvanyuma lwamuyimbi munne bwebabadde mu motoka Nubian Li okugenda “live” ku mukutu gwe ogwa Facebook era wano orders wezikyuukidde okuvaa wagulu nebalagira aba police okumuleka yeyongereyo.\nAlso read Ensonga 10 eziwa Bobi Wine enkizo yokufuuka Pulezidenti.


Poliisi Ekutte Abasajja Baayo Babiri - Radio Simba - Ennene\nPoliisi ekutte abasajja baayo babiri\nPoliisi y’e Kabalagala mu Kampala ekutte abasirikale abakulu mu Uganda Police Force babiri ku bigambibwa nti babadde bagezaako okuggya ensimbi emitwalo mukaaga egya Ddoola (obuakdde 223) okuva ku musuubuzi wo mu Kampala.\nAbakwatiddwa kuliko Assistant Superintendent of Police Simon Peter Nkonge ne Allan Ssendegeya nga bonna bombi baali mu kitongole kya Poliisi ekyagibwawo ekya Police Flying Squad ekyali kirwanyisa obuzigu bw’emmundu.\nAbabiri bano n’omuntu owabulijjo Martin Kimbowa bakwatiddwa lubona nga bagezaako okuggya ku musuubuzi womu Kampala Vincent Luyinda ssente e Kyengera gyebabadde bakiriziganyizza okusisinkana.\nLuyinada ye nannyini Kkooki Tower esangibwa opposite ne Central Police Station (CPS), n’ebizimbe ebirala mu Kampala. Okusinziira ku mwogezi wa Poliisi mu Kampala n’emiriraano Patrick Onyango agamba nti abasatu bano babadde bakubiri omusuubuzi amasimu agamutiisatiisa nga bagamba nti yassaddaakira omuntu mu kizimbe kye bwebaali bakizimba nga bamusaba ssente basirikire ekyaama.\nLuyinda yatuukirira mikwano gye omuli ne Maj. Gen. Elly Kayanja abamuwabula awaabe omusango ku Poliisi naye kyeyakola e Kabalgala era bwebamukubidde okusisinkana bakiriziganyizza basisinkane e Kyengera, Uganda Police Force n’abasirikale okuva mu bitongole ebirala ebyebyokwerinda webabakwatidde.


Danyeri 11 | Bayibuli ey'Oku Mukutu Gwaffe Ogwa Intaneeti | New World Translation\nOlubereberye Okuva Eby’Abaleevi Okubala Ekyamateeka Yoswa Ekyabalamuzi Luusi 1 Samwiri 2 Samwiri 1 Bassekabaka 2 Bassekabaka 1 Ebyomumirembe Ekisooka 2 Ebyomumirembe Eky’Okubiri Ezera Nekkemiya Eseza Yobu Zabbuli Engero Omubuulizi Oluyimba lwa Sulemaani Isaaya Yeremiya Okukungubaga Ezeekyeri Danyeri Koseya Yoweeri Amosi Obadiya Yona Mikka Nakkumu Kaabakuuku Zeffaniya Kaggayi Zekkaliya Malaki Matayo Makko Lukka Yokaana Ebikolwa Abaruumi 1 Abakkolinso 2 Abakkolinso Abaggalatiya Abeefeso Abafiripi Abakkolosaayi 1 Abassessalonika 2 Abassessalonika 1 Timoseewo 2 Timoseewo Tito Firemooni Abebbulaniya Yakobo 1 Peetero 2 Peetero 1 Yokaana 2 Yokaana 3 Yokaana Yuda Okubikkulirwa 1 2 3 4 5 6 7 8 9 10 11 12\nKabaka wa Buperusi n’owa Buyonaani (1-4)\nKabaka ow’ebukiikaddyo n’ow’ebukiikakkono (5-45)\nOmusolooza w’omusolo ajja kujja (20)\nOmukulu w’endagaano amenyebwa (22)\nKatonda w’ebigo agulumizibwa (38)\nKabaka ow’ebukiikaddyo n’ow’ebukiikakkono basindikagana (40)\nAmawulire ageeraliikiriza okuva ebuvanjuba n’ebukiikakkono (44)\n11 “Kale nze, mu mwaka ogwasooka ogw’obufuzi bwa Daliyo+ Omumeedi, nnayimirira okumuzzaamu amaanyi n’okumunyweza.* 2 Bye ŋŋenda okukugamba kati ge mazima: “Laba! Bakabaka abalala basatu baliyimirira* mu nsi ya Buperusi, era ow’okuna alikuŋŋaanya eby’obugagga bingi okusinga abalala bonna. Era bw’alifuuka ow’amaanyi olw’eby’obugagga bye, alikubiriza buli omu okulwanyisa obwakabaka bwa Buyonaani.+ 3 “Era kabaka ow’amaanyi aliyimirira n’afuga n’obuyinza bungi+ era alikola nga bw’ayagala. 4 Naye bw’alimala okuyimirira, obwakabaka bwe bulimenyebwamu ne bugabanyizibwamu eri empewo ennya ez’eggulu,+ kyokka tebuliweebwa ba zzadde lye,* era obuyinza bwabwe tebulyenkana buyinza bwe yalina ng’afuga, kubanga obwakabaka bwe bulisiguukululwa ne buweebwa abalala. 5 “Ne kabaka ow’ebukiikaddyo alifuuka wa maanyi. Kabaka ono aliba omu ku baami be; naye walibaawo alimusinga amaanyi era alifuga n’obuyinza bungi obusinga obubwe. 6 “Oluvannyuma lw’emyaka, balitta omukago, era muwala wa kabaka ow’ebukiikaddyo alijja eri kabaka ow’ebukiikakkono okukola endagaano. Naye omuwala oyo talisigaza buyinza bwa mukono gwe; ne kabaka taliyimirira newakubadde omukono gwe; era omuwala oyo aliweebwayo awamu n’abo abaamuleeta, n’oyo eyamuzaala, era n’oyo aliba amufudde ow’amaanyi mu biseera ebyo. 7 Omu ku b’eŋŋanda z’omuwala aliyimirira mu kifo kye; alijja eri eggye era alirumba ekigo kya kabaka ow’ebukiikakkono era alibalwanyisa n’awangula. 8 Era alijja e Misiri ng’alina bakatonda baabwe, n’ebifaananyi byabwe eby’ekyuma,* n’ebintu byabwe eby’omuwendo ebya ffeeza n’ebya zzaabu, awamu n’abawambe. Okumala emyaka egiwerako aliyimirira wala okuva awali kabaka ow’ebukiikakkono, 9 oyo alirumba obwakabaka bwa kabaka ow’ebukiikaddyo, naye aliddayo mu nsi ye. 10 “Abaana be balyeteekerateekera olutalo era balikuŋŋaanya eggye ddene nnyo. Alijja n’ayanjaala ng’amataba. Naye aliddayo era alirwana okutuukira ddala ku kigo kye. 11 “Kabaka ow’ebukiikaddyo alisunguwala era aligenda okulwana naye, kwe kugamba, okulwana ne kabaka ow’ebukiikakkono. Alikuŋŋaanya ekibiina kinene naye ekibiina ekyo kiriweebwayo mu mukono gw’oli. 12 Era ekibiina ekyo kiritwalibwa. Omutima gwe gulyegulumiza, era alireetera emitwalo n’emitwalo okugwa; naye enkizo gy’aliba nayo taligikozesa. 13 “Kabaka ow’ebukiikakkono alikomawo era alikuŋŋaanya ekibiina ekinene okusinga ekyasooka; ku nkomerero y’ebiseera, nga wayiseewo emyaka, alijja n’eggye ddene n’ebintu bingi. 14 Mu biseera ebyo walibaawo bangi abaliyimirira okulwanyisa kabaka ow’ebukiikaddyo. “Abo abakambwe* mu bantu bo balitwalirizibwa ne bagezaako okutuukiriza okwolesebwa; naye balyesittala. 15 “Ne kabaka ow’ebukiikakkono alijja n’assaawo ekifunvu eky’okuyimako okulwanyisa ekibuga era n’awamba ekibuga ekiriko bbugwe. Emikono* egy’ebukiikaddyo tegiriyimirira newakubadde abasajja be abalondemu, era tebaliba na maanyi kuyimirira. 16 Oyo alimulumba alikola nga bw’ayagala, era tewali n’omu aliyimirira mu maaso ge. Aliyimirira mu Nsi Ennungi,+ era aliba n’obuyinza obw’okuzikiriza. 17 Alijja n’amaanyi mangi ag’obwakabaka bwe nga mumalirivu nnyo, era alikola naye endagaano; alikola by’aliba ayagala. Aliweebwa obuyinza okuzikiriza muwala w’abakazi. Omuwala oyo taliyimirira, era talyeyongera kuba wuwe. 18 Alikyusa obwanga n’abwolekeza ebitundu ebiri ku lubalama lw’ennyanja era aliwamba bingi. Era omuduumizi alikomya ekivume ky’alimuleetako, ekivume kye kibe nga tekikyaliwo. Ekivume ekyo alikizza gy’ali. 19 Oluvannyuma alikyusa obwanga okuddayo mu bigo by’omu nsi ye; alyesittala n’agwa, era taliddamu kulabika. 20 “Mu kifo kye muliyimiriramu oyo aleetera omusolooza w’omusolo* okuyita mu bwakabaka obw’ekitiibwa, kyokka mu nnaku ntono alimenyebwa, naye si mu busungu era si mu lutalo. 21 “Era mu kifo kye muliyimiriramu oyo anyoomebwa, era tebalimuwa kitiibwa kya bwakabaka; alijjira mu biseera eby’emirembe, era alifuna obwakabaka okuyitira mu bulimba.* 22 Aliwangula amagye agalinga amataba era galimenyebwa; era n’Omukulu+ w’endagaano+ alimenyebwa. 23 Era olw’okuba baliba basse naye omukago, alikozesa obulimba n’ayimuka n’afuuka wa maanyi okuyitira mu ggwanga ettono. 24 Mu biseera eby’emirembe, aligenda mu bitundu by’essaza ebisingayo okuba ebigagga n’akola bakitaabe ne bajjajjaabe bye bataakola. Aligabira abantu omunyago n’ebintu, era alikola enkwe okulumba ebifo ebiriko bbugwe, naye ekyo kirimala ekiseera kitono. 25 “Alifuna obuvumu* era n’akozesa amaanyi ge gonna okulumba kabaka ow’ebukiikaddyo ng’alina eggye ddene. Ne kabaka ow’ebukiikaddyo alyeteekerateekera olutalo ng’alina eggye ddene nnyo era ery’amaanyi. Naye taliyimirira, kubanga balimusalira enkwe. 26 Abo abalya ku mmere ye ennungi be balimusuula. “Eggye lye lirikuluggusibwa, era bangi abalittibwa. 27 “Omutima gwa bakabaka bano ababiri guliba gwagala okukola ebintu ebibi, era balituula ku mmeeza emu nga buli omu alimba munne. Naye ebintu tebiribagendera nga bwe baliba baagala, kubanga enkomerero ya mu kiseera ekigereke.+ 28 “Aliddayo mu nsi ye n’ebintu bingi nnyo, era omutima gwe gulikyawa endagaano entukuvu. Alikolera ddala by’ayagala n’addayo mu nsi ye. 29 “Mu kiseera ekigereke alikomawo n’alumba ensi ey’ebukiikaddyo. Naye ku luno tekiriba nga bwe kyali mu kusooka, 30 kubanga ebyombo by’e Kittimu+ birimulumba, era alitoowazibwa. “Aliddayo obusungu bwe n’abwolekeza endagaano entukuvu+ era alikolera ddala by’ayagala; aliddayo era alissa omwoyo gwe ku abo abamenya endagaano entukuvu. 31 Amagye* galiva mu ye ne gayimirira. Galijolonga ekifo ekitukuvu,+ ekigo, era galiggyawo ssaddaaka eya buli lunaku.+ “Galissaawo eky’omuzizo ekizikiriza.+ 32 “N’abo abakola ebintu ebibi ne bamenya endagaano alibafuula bakyewaggula ng’akozesa ebigambo eby’obulimba.* Naye abantu abamanyi Katonda waabwe baliwangula era balikolera ddala bye baagala. 33 Abo abalina amagezi+ mu bantu baliyigiriza bangi. Era okumala ennaku, balyesittala olw’ekitala n’olw’omuliro, olw’okuwambibwa n’olw’okunyagibwa. 34 Naye bwe balyesittala baliweebwa obuyambi obutonotono; era bangi balibeegattako naye nga si beesimbu.* 35 Abamu ku abo abalina amagezi balyesittala, abantu basobole okulongoosebwa, okutukuzibwa, n’okuggibwako amabala gonna,+ okutuusa mu kiseera eky’enkomerero; kubanga ya mu kiseera ekigereke. 36 “Kabaka alikola nga bw’ayagala, era alyekuza, ne yeeguluumiriza ku bakatonda bonna; alyogera ne ku Katonda wa bakatonda+ ebintu ebitayogerekeka. Ebintu byonna birimugendera bulungi okutuusa obusungu lwe bulimala okwolekezebwa; kubanga ekisaliddwawo kiteekwa okubaawo. 37 Talissa kitiibwa mu Katonda wa bakitaabe, wadde mu ekyo abakazi kye baagala. Era talissa kitiibwa mu katonda yenna wabula alyeguluumiriza ku buli omu. 38 Naye alissa ekitiibwa mu katonda w’ebigo; alissa ekitiibwa mu katonda bakitaabe gwe bataamanya, ng’akozesa zzaabu ne ffeeza n’amayinja ag’omuwendo era n’ebintu ebirungi.* 39 Alifufuggaza ebigo ebisingayo okuba ebigumu ng’ayambibwako katonda omupya.* Aliwa abo abamuwagira ekitiibwa kingi, era alibafuula bafuzi mu bantu bangi; aligabanyaamu ettaka ng’abaako ky’asasulwa. 40 “Mu kiseera eky’enkomerero, kabaka ow’ebukiikaddyo alisindikagana naye, era kabaka ow’ebukiikakkono alimulumba ng’alinga embuyaga ekunta, ng’alina amagaali, abeebagazi b’embalaasi, n’ebyombo bingi; era aliyingira mu nsi nnyingi n’ayanjaala ng’amataba. 41 Aliyingira ne mu Nsi Ennungi,+ era ensi nnyingi ziryesittala. Naye zino ze zirisimattuka mu mukono gwe: Edomu, Mowaabu, n’ekitundu ekisinga obukulu eky’Abaamoni. 42 Aligolola omukono gwe okulumba ensi nnyingi, era ensi ya Misiri terisimattuka. 43 Aliba n’obuyinza ku by’obugagga ebikusike ebya zzaabu ne ffeeza n’ebintu byonna ebirungi* eby’e Misiri. Era Abalibiya n’Abeesiyopiya balimugoberera. 44 “Naye amawulire agaliva ebuvanjuba n’ebukiikakkono galimweraliikiriza, era mu busungu obungi aligenda okuzikiriza n’okusaanyaawo bangi. 45 Alisimba weema ez’obwakabaka bwe* wakati w’ennyanja ennene n’olusozi olutukuvu olw’Ekitiibwa;*+ era alituuka ku nkomerero ye, so tewaliba amuyamba.\n^ Oba, “n’okuba ekigo gy’ali.”\n^ Oba, “balijjawo.”\n^ Oba, “bazzukulu be.”\n^ Oba, “Abaana b’abanyazi.”\n^ Oba, “Amagye.”\n^ Oba, “oyo awandiisa abantu mu magye.”\n^ Oba, “ng’ayita mu nkwe.”\n^ Obut., “omutima.”\n^ Obut., “Emikono.”\n^ Oba, “ebiwaanawaana.”\n^ Oba, “naye nga balimba.”\n^ Oba, “eby’omuwendo.”\n^ Obut., “katonda omugwira.”\n^ Oba, “weema ennene.”\n^ Oba, “Olulabika obulungi.”


Seedloans: Entekateeka Yo`kulakulanya abakyaka ku lwensingo eyembala\nIf possible, we recommend using the English Application Form: http://bit.ly/SeedloansMarch2021English\nEna mbulula Y`entekateeka:\nSeedloans wamu ne Young Farmers’ Federation of Uganda (UNYFA) bakowola no kuyita abantu mu ntekateeka Yo`kulakulanya abakyaka ku lwensingo eyembala\nOmulamwa gweno entekateeka gwa tumbula ku muwendo gwe emeere nokulinyisa enyingiza ye byensimbi mu bakyala abalima ebyokulilawo nga ebawereza ensigo ezo mutindo ogwa wagulu.\nOli mukyala mulimi?\nNga eyetabye mu ntekateeka eno, ofuuna ensigo ze bijanjaalo okuba mu Seedloans kuntandikwa ya sizoni yo kusimba ebilime.\nOsimba ensigo no kungula ebijanjaloo.\nEbimu kubyo kungula ebinakilizaganyako (ebijanjaloo ebikalu) bya kudizibwayo mu ntekateeka ya Seedloans nga omuwendo kulwe banja lye ensigo gye wafuna muntandikwa ya sizoni. Kino kyetuyita "ensigo ye banja"\nAmakunguka agasigaddewo gona gago kutunda oba kulya\nEntekateeka ye ensigo ze banja: Simba ensigo ze bijanjaalo kaati, saala ensigo enkaalu nga omazze okukunguka!\nAbakyala abaalimi mukino bajja kufuna ensigo ku banja, naye balina okubeera mu bibina. Akulira ekibina ajuliza buli omu kubaali mu kibina ekyo nga basabira wamu ensigo zebanja.\nAbakulembeze be biina bya balimi basabibwa okutambuza amalulire mu bibina bakyala ku mukisa guno. Omukyala wadembe okwenigirwa mu ntekateka eno oba needa. Omukulumbe we kiina kya bakyala akunganya ebikwata kubagala okwenyigira mu ntekateeka eno. Omukelembeze nasabira ekibina kye, ensigo zebanja.\nNsigo ki zewetaaga okufuna?\nEbiktwata ku nsigo\nEnsigo ze ebijanjalo za mutindo gwa wagulu nyo, zisobora okuwa omuwendo gwa kilo wakati wo 900-1000kg buli mu ekka emu nga osimba mu banga aga 50 cm* 10cm ne ensigo mubuzito bwa kilo 20-25 buli mu eka emu.\nEbijanjaalo byeki kya Nambale (Nabe 16) bigulibwa okuva mu kampuni ya Victoria Seeds eyatongozebwa abe byi mutindo ne gavumenti ya Uganda (UNBS).\n(1) Londako obuzito bwe ensigo mu kilo ze wetagga okufuna: kilo 10 oba 5\nBwenyigira mu ntekateeka eno, ogya kuba ofuna ensigo kubanja. Londako kilo 10 oba kilo 5 ezze ensigo.\n(2) Londako ebijimusa: Yee oba nedda\nBwenyigira mu ntekateeka eno, ogya kuba ofuna ebijimusa oba nedda.\nBwo salawo ofunne ebijimusa, ogya kukungula ebinjanjalo binji. Naye ebijimusa kitigezza oja kusala ekisangawo. Kitegeza ogya kusalula ekitundu nga sizoni etandika, osasule nensigo nga omazze okukungula ensisigo.\nNga omazze okukungula, osasula ensigo enkaalu mu seedloans ku lwebyo byewafuna, omuwendo gwo sasula gusinzira ku byewafuna nga (1) kilo zensigo oba (2) ebijimusa.\nTunyonyore ebisangako awo (bwoba oyagala)\nMubufinze: Buulu mulimi alonda ko 1 ku 4 nga asaaba ensigo zo kwewoola\nEbyo kulondako 4 mu bujuvu\n(Ekyokulondako 1) kilo 10 ezensigo, tekuli kijumusa,\nojja kusasula Seedloans ekilo 25 ezebijanjalo nga omazze okukungula.\n(Ekyokulondako 2) kilo 10 ezensigo, ne kijimusa,\nojja kusasula emitwalo ebiri (20,000UGX) mu Seedloans nga sizoni ettandika, osasule ne kilo 30 ezebijanjalo nga omazze okukungula.\n(Ekyokulondako 3) kilo 5 ezensigo zebijanjalo nga tekuli kijimusa,\nojja kusasula Seedloans kilo 15 ezebijanjalo nga omazze okukungula.\n(Ekyokulondako 4) kilo5 ezensigo ne bijumusa,\nojja kusasula omutwalo gumu (10,000UGX) mu Seedloans nga sizoni etandika, osasule ne kilo 17 ezebijanjalo nga omazze okukungula.\nEbibina ebinalondebwamu bya kuganirwa mungeri nga;\nokutendekebwa munima yo mutindo ogwa wagulu mu byobulimi.\nAmawulire ku butale obugula ebijanjalo ku miwendo emiringu.\n- Oli mukyala mulimi.\n- Toweza ekka biri (2) ezetaaka kwolimira.\n- Oli omu kubaali mu kibiina kyaablimu abawandikibwa mu UNYFA.\n- Obeera muma kaati oba mu bufenjuuba bwa Uganda.\n- Oteera kusimba nsigo zebijanjaalo.\n- Olina emyaka 18 no kusakawo.\nEmitenderwa joyitamu okufuna ensigo\n- Ebibina bya bakyala abalimi byoka bye binawebwa ensigo.\n- Ebibina ebiri kumpi ne Mpigi oba Jinja byoka bye binawebwa ensigo.\nSaaba ensigo obutasuuka lwa kusaatu nga 24th, omwezi ogwokubiri omwaka gwa 2021.\nMuyina okusaba ensigo zzo kwewola nga ekibiina.\nThe group leader should inform the individual group members about Seedloans.\nAbakakyala abalimi bayina okusalaawo oba bakwetaaba mu ntekateka eya seedloans bafuune ensigo mu mwezi gwokusattu 2021. Bwebaba nga bakiliza, bayina okusalawo ngeri yokulandako.\n(!) Tubakubiriza omukulembeze we kibina okusaka okufuuna ebikwata ku buli kinomu mu kubakyala abalimi mu kibina.\n(!) Mpaaka nga omukulembeze wa bakyala ategedde buli mukyala kyayagala, bwatyo anajuzza mu olupapula olusaba ensigo.\nTubakubiriza okozesa olupapula lunno kuba lwoka abakyala lwebalina okozesa okusaba byebetaga.\nSeedloans ne UNYFA bajja kubira omukulembezze wa ekibina eismu nga abakyala abalimi balondedwa mu ntekateka eno.\nEbibuuzo? Kuba esimu ya UNYFA: 0755587606/0770980230/0393241565.


Omulamuzi Henrieta Wolayo era nga ye mumyuka w'akulira kkooti eziwozesa emisango gy'engassi ye yayisizza ekiragiro ekigoba Bangirana mu ofiisi addeko ebbali ng'okunoonyereza bwe kugenda mu maaso. Ekiragiro kino yakiwadde ggulo.\nBangirana ekisanja kye kyaggwaako nga July 16, 2019 omuduumizi wa poliisi mu ggwanga, Martins Okoth Ochola n'amuwandiikira ebbaluwa ng'amulagira ave mu ofiisi.\nKyokka omuwandiisi ow'enkalakkalira mu Minisitule y'ensonga z'omunda Dr. Benon Mitanda n'awandiika ebbaluwa ng'alagira Bangirana okusigala mu ofiisi.\nEggulo, Omulamuzi lwe yawadde ensala ye mu kusaba okwakolebwa aba UYD era n'alagira Bangirana adde ebbali.\nMu mpaaba aba UYD baasaba abakulira poliisi obutazza ndagaano ya Bangirana buggya ne bagattako nti, baagala ave ne mu ofiisi bamuggyeko n'omusaala ogubadde gumuweebwa, emmotoka n'ebigenderako byabadde afuna nga dayirekita mu poliisi.\nYasinzidde ku bbaluwa ebbiri ezaawandiikibwa ku lunaku lwe lumu ng'emu eva wa Ochola ate endala ng'eva wa Mitanda nga zonna zikakasa nti endagaano ya Bangirana yali yaggwaako.\nWadde ng'eya Ochola yali emulagira kuva mu ofiisi ate eya Mitanda yali emutegeeza nti eky'okumwongera endagaano kyali kikolebwako nga tewali nsonga lwaki ava mu ofiisi.\nOmulamuzi mu nsala ye era yategeezezza nti, Bangirana okusigala mu ofiisi nga talina ndagaano kwakolera mirimu kigenda kufiiriza Gavumenti n'alagira nti, addeko ebbali ng'omusango omukulu ogwawaabwa bwe gugenda mu maaso oba okutuusa nga kkooti eyisizza ekiragiro ekirala ekimusigaza mu ofiisi.\nKyokka, eky'okuwaliriza poliisi obutazza buggya ndagaano ya Bangirana ekyabadde kisabiddwa oludda oluwaabi, Omulamuzi yakigaanye n'agamba nti, tasobola kuteeka bukwakkulizo ku poliisi ng'ekola emirimu gyayo egiri mu mateeka.\nEbizibu bya Bangirana byatandika mwaka guwedde omuntu omu bwe yavaayo n'awandiikira Kaliisoliiso wa Gavumenti ebbaluwa ng'amusaba anoonyereze ku ofiisa wa poliisi ono gwe yali alumiriza okukozesa obubi ofiisi ye.\nBetty Mpologoma alayidde okufiira ku musajja gw'afunye


Olukiiko lwa Buganda luyisizza ebiteeso 6 – lusembye ekya government okusazaamu endagaano y’emmwanyi gyeyakola ne Vinci – CBS FM\nOlukiiko lwa Buganda luyisizza ebiteeso 6 – lusembye ekya government okusazaamu endagaano y’emmwanyi gyeyakola ne Vinci\nOwek.Patrick Luwaga Mugumbule Sipiika w’olukiiko lwa Buganda\nOlukiiko lwa Buganda luyisizza ebiteeso mukaaga mu lutuula olw’okusatu olw’omwaka ogwa 29,nerusemba endagaano yeyakolebwa wakati wa government eya wakati ne kampuni ya Vinci coffee co. ltd esazibwemu.\nEbiteeso ebiyisidwa mu lukiiko luno, olukiiko lwenyamidde nnyo olw’endagaano eyakolebwa wakati wa government n’omusiga nsimbi gwebagambye nti talina ssente za kukulakulanya obusubuuzi bw’emmwanyi mu Uganda.\nOlukiiko lwa Buganda lusembye endagaano eno esazibwemu nti kuba terina nkulakulana yonna gyegenda kuleeta eri abantu ba Buganda ne Uganda yonna.\nOlukiiko lusembye Katikkiro okulondoola ensonga y’okuteekawo ttabamiruka w’abalimi b’emmwanyi bonna mu Uganda,n’ekigendererwa eky’okutema empenda ezokuyamba bannauganda okusigala mu bulimi n’obusuubuzi bw’emmwanyi\nOlukiiko luvumiridde abantu abatulugunya abavubi, abalunjanja, nabalunzi b’ebyenyanja n’ekigendererwa ky’okwagala okubagoba mu nnyanja n’okubagoba mu mulimu gw’okulunda ebyenyanja.\nOlukiiko lusembye obwakabaka okuteekawo enkola enayamba okulambika abantu ku nsonga y’ennyimbe mu Buganda awamu n’okubabangula ku byo busika, n’ebiteeso ebirala.\nOlukiiko lusembye nti mu ngeri eyenjawulo luseewo amaanyi mu kugunjula n’okutendeka omwana ow’obulenzi mu Buganda.\nKatikkiro wa Buganda Charles Peter Mayiga\nMu lutuula luno Katikkiro ategeezezza obuganda nti Ssaabasajja Kabaka yasiimye okusimbula emisinde gy’amazaalibwa ge ag’omulundi ogwe 67, nga 03rd July,2022.\nWabaddewo okugenda mu maaso mu nkola y’emirimu mu bwakabaka nga besigama ku nteekateeka namutayika ey’omwaka 2018 okutuuka 2023, era emirimu ebitundu 91% gikoleddwa, era nga wasigaddeyo omwaka gumu namutayiika ono okugwako.\nAbamu ku bakiise b’olukiiko lwa Buganda\nEgimu ku mirimu Katikkiro gy’ayanjulidde Obuganda egikoleddwa ekiseera ekiyise kubaddeko okwongera amaanyi mu kuyoyoota amasiro ge Kasubi era nakakasa Obuganda nti omwaka guno omulimu guno gwa kuggwa.\nEnteekateeka y’okulwanirira obutondebwensi eyongeddwamu amaanyi nga emiti akakadde kamu n’omusobyo gisimbiddwa.\nOmumyuka asooka owa Katikkiro OwekTwaha Kawaase (ku kkono) n’owek Noah Kiyimba minister w’olukiiko era omwogezi w’obwakabaka\nObwakabaka buzimbye ennyumba 12 eri abantu abetaaga okubeerwa, Ssettendekero wa Muteesa 1 Royal University essaawa wonna agenda kufuna Charter era emisoso gyonna gyawedde okukolebwako.\nAmalwaliro asatu agazimbidwa obwakabaka essaawa yonna gatandika okuweereza.\nEkitongole ky’obwakabaka era kirondeddwa nga ekitongole ekisinze okukunganya omusaayi munsi yonna, era kiweeredwa engule okuva eri International Division of America’s Blood Centers.\nEngule ekiweereddwa eyitibwa Blood Drive Partner of the year 2022 Award, era ssenkulu w’ekitongole kino Omukungu Edward Kaggwa Ndagala ali mu America okufuna engule eno.\nOwek Prosperous Nankindu Kavuma minister w’ebyobulamu n’owek.Kiwalabye Male minister w’obuwangwa\nKatikkiro wa Buganda Charles Peter Mayiga akakasiza Obuganda nti obwakabaka bwa Buganda butandisewo office za banampala ku buli mbuga y’essaza n’ekigendererwa ky’okusitula obuwereza bw’obwakabaka mu masaza gonna.\nAgambye nti obwakabaka bwakusasula omusaala banampala bano, naasaba abakulembeze mu masaza gano okukolagana nabo obulungi.\nMinister w’ettaka n’obutonde bwensi Owek.Mariam Mayanja, n’Omubaka wa parliament owa Kalungu West Ssewungu Gonzaga\nKatikkiro era alabudde abakulembeze b’obwakabaka ku mitendera gyonna okubeera abegendereza ku ndagano zebakola nga bakiikiridde obwakabaka, nabasaba okusookanga okwebuuza ku kitongole kya Buganda Royal Law Chambers nga tebanakola nsobi mu ndagaano zino.


Bukedde Online - Lipoota ya poliisi ku ttemu: Mbarara yeesinze n'emisango gy'obutemu 138\nUganda erabudde Rwanda omulundi ogusembayo...\nVision Group n'aba NFA bakusimba emiti okutaasa...\nPOLIISI efulumizza lipoota ey’omwaka 2018 ku buzzi bw’emisango mu ggwanga ng’eraga ettemu bwe lyeyongedde mu ggwanga.\nOchola (ku ddyo) n'omumyuka we Muzeeyi Sabiiti nga bafulumya lipooti.\nLipoota yafulumiziddwa omuduumizi wa poliisi mu ggwanga, Martins Okoth Ochola ng’eraga nti obuzzi bw’emisango mu ggwanga businga Mbarara, Lira, Arua ne Ntungamo.\nWabula Ochola ategeezezza nti okutwaliza awamu obuzzi bw’emisango egiroopebwa ku poliisi bukendedde mu 2018 bw’ogeraageranya ne 2017. Mu 2018 emisango 238,746 gye gyaloopebwa nga gino gyakendeera okuva ku 252,065 egyaloopebwa mu 2017.\nOchola yagambye nti emisango egyekuusa ku ttemu gyalinnye nga giri 4,497 bw’ogeraageranya n’egyaliwo mu 2017 egyali 4,473.\nEmisango emirala okuli okusobya ku baana gyali 17,521 emirala ku baana gyali 11,589, obubbi obutali bwa mmundu gyali 61,533, obubbi bw’emmundu gyali 7,354,okukuba abantu gyali 36,323, emisango gy’ebyobufuzi n’egyabaamawulire 442, obuli bw’enguzi 32, ebiragalalagala 2,890,emisango emirala gyonna 64,426.\nYagambye nti emisango gy’okuttisa emmundu gyali 190. Nga kw'egyo 102 battirwa mu bibuga, 79 mu byalo ate mwenda ku nguudo ennene.\nYategeezezza nti abamu ku beenyigira mu misango egy'enjawulo baakwatibwa ne batwalibwa mu kkooti ne bavunaanibwa ate ng’emisango emiralala gikyanoonyerezebwako.\nAkulira ekitongole kya poliisi ekinoonyereza ku misango, Grace Akullo bwe yabadde ayanjula emisango egibaddewo mu 2018 yagambye nti ettemu likoleddwa mu ngeri nnyingi omuli okukubwa amasasi, okuwambibwa, abantu okutwalira amateeka mu ngalo, okuttibwa obutwa, okufiira mu muliro, obutabanguko mu maka n’abafudde mu ngeri endala.\nOKUTTIBWA KWA ABIRIGA NE KIRUMIRA\nYagambye nti emisango omwali abantu abaakubwa amasasi giwera 190 omwafiira abantu 218 nga ku gino kwaliko okutta omubaka Ibrahim Abiriga eyattibwa nga June 8, 2018 ne ASP Muhammad Kirumira eyakubwa amasasi mu September 2018 e Bulenga.\nYategeezezza nti ku kutwalira amateeka mu ngalo poliisi yafuna emisango 636 nga muno mwafiiramu abantu 656, ng’abasinga baakubwa babalanga kwenyigira mu bunyazi n’obubbi, abantu obutakkiririza mu nkola ya kkooti, okuwoolera eggwanga, okwenyigira mu byawongo.\nMu disitulikiti ezaasingamu okutta abantu mu ngeri y’okutwalira amateeka mu ngalo mwe muli Arua awattirwa 19, Mbarara awattirwa 18 ne Luweero awattirwa 17.\nYagasseeko nti era poliisi yafuna egyekuusa ku kuwamba abantu 202 wabula 16 ku bo ne battibwa okwali ne Susan Magara, kyokka 84 bo poliisi n'ebanunula, 99 ne kizuulwa nti baali beewambye ate nga abantu 3 tebannazuulwa.\nMBARARA Y’ESINGAMU ETTEMU\nYalaze nti disitulikiti y’e Mbarara ye yasinga okubeeramu n’emisango egyekuusa ku ttemu nga yalimu emisango 138, Arua 106, Ntungamo 96, Mubende 84, Tororo 79, Lira 79, Kiryandongo, 79, Luweero, 68, Isingiro 66, Busia 64, Masaka 62, Sembabule 60 ne Nakaseke 60.\nABASAJJA BE BASINZE OKUTTIBWA MU BUSAMBATTUKO MU MAKA\nLipoota era eraga nti abantu 353 be battiddwa mu busambattuko mu maka nga ku bano 174 basajja nga 138 bakazi, 25 balenzi ate abawala 16.\nYagasseeko nti disituliki y'e Lira ye yasinga okubaamu emisango egyaloopebwa ku poliisi nga yalimu 6726, Mbarara 5262, Arua 4961, Ntungamo 4731, Katwe 3943, Mbale 3940, Omoro 3844, Gulu 3569, Kabale 3429, Tororo 3406, Jinja 3244, Mpigi 3228 ne Kapchorwa 2831.\nEMISANGO GY’OBUTAMBI KU YINTANEETI\nYagambye nti poliisi era ekyalina okusoomoozebwa ku misango gy’okukozesa obubi yintaneeti nga waliwo abakola obutambi ne babuweereza abalala n’ekigendererwa eky’okunyiiza be babusindikira.\nOMUSANGO GWA BOBI WINE OGW’OKULYA MU NSI OLUKWE\nYannyonnyodde nti era poliisi yafuna omusango gw’okulya mu nsi olukwe abantu bwe baalumba oluseregende lwa mmotoka ya Pulezidenti ne bakuba mmotoka ejjinja eryayasa endabirwamu bwe yali mu kibuga Arua era abantu abawera omuli n’omubaka wa Kyaddondo East, Robert Kyagulanyi Ssentamu ne bavunaanibwa.\nOBUBBI OBUYITA MU LUKUJJUKUJJU LW’EBYENFUNA\nObubbi obw'ekika kino bukyali bwa maanyi. Banokoddeyo kkampuni bbiri ezaanyaga Bannayuganda nga ziyita mu kye baayise PYRAMID SCHEME, nga mu nkola eno bakugamba nti ossaayo ssente nga bw’osikiriza abalala okukwegattako era abasooka okuwaayo bafuna amagoba ga kiralu okumala ebbanga, kyokka ekiseera kituuka abakirimu ne badduka olwo abantu bangi ababa baakakyegattako ne baviiramu awo.\nBawadde ebyokulabirako bya kkampuni bbiri:\nD9 Clube eyali ekulirwa Magara Smart Protus ng’ayambibwako Christine Onen nga bano baggulawo akawunta eziwera mu bbanka ez’enjawulo era nga kuno ababbibwa kwe basanga ssente zaabwe, eno Magara gye yaziggyanga ng’alaga nti aziwa bakama be ab’e Brazil n’e China.\nPoliisi we yamuyimiririza nga ku akawunti ze kuliko obukadde bwa doola bubiri bulamba. Omusango gw’okumuvunaana asibwe gwalema ne bawa ababbibwa amagezi okuwaaba ogw’engassi.\nWaliwo ekikampuni ekirala ekyeyita Development Channel TV nakyo nga kyakozesa olukujjukujju lwe lumu ne kitwala ssente z’abantu ng’abamu baasasula kaasi abalala baaziyisa ku line z’essimu bbiri, eya MTN n'eya Airtel, we baabayimiririza wakati wa January ne May 2018 nga ku layini ya MTN baakabbirako obukadde obusoba mu 900 ate nga ku ya Airtel babbiddeko obusoba mu 100.\nYagambye nti waliwo abeenyigira mu buzzi bw’emisango ne baddukira ebweru w’eggwanga era nga poliisi enoonya 25 nga babayisizzaako ebbaluwa ezibanoonya ezaakwasiddwa poliisi y’ensi yonna.\nEmisango emirala poliisi gye yafunye mu 2018 kuliko obukumpanya ku ttaka nga waliwo okujingirira ebyapa ne babba ettaka, okulyesenzaako mu bukyamu, okuwaayo ebiwandiiko ebijingirire n’okuwandiisa ettaka mu lukujjukujju.\nYe akulira ekitongole kya poliisi ekizikiza omuliro, Joseph Mugisa, yategeezezza nti poliisi yadduukirira mu bifo awagudde obuzibu 1018 mu 2018 ng’omuliro guno okukwata kyava ku bulagajjavu obwayolesebwa abantu gye gwakwata?\nYagambye nti abantu 59 be baafiira mu muliro ogwava ku bintu eby'enjawulo omuli emisubbaawa egirekeddwa nga gyaka ne ssigiri, ebintu ebirekeddwa mu masannyalaze n’okwokya amayumba.\nYe akulira ekitongole kya poliisi ekivunaanyizibwa ku bidduka, Dr Steven Kasiima, yagambye nti omuwendo gw’obubenje omwafiira abantu gweyongerako okuva ku 3051 mu 2017 ne gutuuka ku 3194 mu 2018.\nYagambye nti obubenje obusinze okufiiramu abantu bubadde nnyo mu kitundu kya Kampala n’emiriraano nga businze kubeerawo okuva ku ssaawa 12:00 ezaakawungeezi n’essaawa 4:00 ez’ekiro nga kiva ku kuvugisa ekimama nga muno mufiiriddemu abantu 3,689, abantu 9,539 ne bafuna ebisago eby’amaanyi ate abalala 1,188 ne bafuna ebisago ebitono.\nPoliisi efulumizza alipoota ku buzzi bw'emisango: Omuwendo gw'abattibwa gulinnye


Okukoma okuzaala Ekiseera omukyala bw’aba nga takyalwala oba nga takyagenda mu nsonga ky’ekiseera omukyala w’abeerera nga takyasobola kuzaala baana. Kino kibaawo oluvannyuma lw’omwaka okuggwaako ng’omukyala tagenze mu nsonga. Kino kibaawo wakati wa myaka 45 kwa 55 era nga kibaawo mu bakyala bokka.\nEkiseera eky’okukoma okulwala nga tekinnabaawo, omukyala atandika okulwala nga bw’abuka mu ennaku ezimu. Omuntu anaateera okutuuka mu kiseera ky’obutalwala afuna okumyansa, okwokyerera mu lubuto, era nga kino kisobola okutwala butikittiki 30 okutuka ku dakiika kkumi. Bwekityo omuntu oyo (anaateera okukoma okuzaala) atuuyanirira wamu n’okukankana.


1 Abakkolinso 1 LCB – 1. Korinter 1 LB | Biblica\n1 Abakkolinso 1 LCB – 1. Korinter 1 LB\n1 Abakkolinso 1:1-31\n11:1 a Bar 1:1; Bef 1:1 b 2Ko 1:1 c Bik 18:17Nze Pawulo eyayitibwa okuba omutume wa Yesu Kristo olw’okwagala kwa Katonda, ne Sossene1:1 Sossene alabika okuba nga ye mukulembeze w’ekkuŋŋaaniro ayogerwako mu Bik 18:17 owooluganda1:1 owooluganda kitegeeza mukkiriza munnange, 21:2 a Bik 18:1 b Bar 1:7tuwandiikira ekkanisa ya Katonda eri mu Kkolinso n’eri abo abaatukuzibwa mu Kristo Yesu, abayitibwa abatukuvu, n’abo bonna abakoowoola erinnya lya Mukama waffe Yesu Kristo mu buli kifo, owaabwe era owaffe; 31:3 Bar 1:7ekisa kibe ku mmwe n’emirembe egiva eri Katonda Kitaffe ne Mukama waffe Kristo.\n41:4 Bar 1:8Nneebaza Katonda wange bulijjo ku lwammwe, olw’ekisa kya Katonda ekyabaweebwa mu Kristo Yesu, 51:5 a 2Ko 9:11 b 2Ko 8:7mu ye mwagaggawazibwa mu buli kintu, ne mu kwogera kwonna, era ne mu kutegeera kwonna, 61:6 Kub 1:2era ng’obujulirwa bwa Kristo bwe bwakakasibwa mu mmwe, 71:7 Baf 3:20; Tit 2:13; 2Pe 3:12muleme kubaako kye mwetaaga mu kirabo kyonna, nga mulindirira okubikkulirwa kwa Mukama waffe Yesu Kristo. 81:8 1Bs 3:13Era oyo y’alibanyweza ku nkomerero, nga temuliiko kya kunenyezebwa ku lunaku lwa Mukama waffe Yesu Kristo. 91:9 a Is 49:7; 1Bs 5:24 b 1Yk 1:3Katonda mwesigwa, oyo eyabayita mu kussekimu okw’Omwana we Yesu Kristo Mukama waffe.\n10Kaakano mbeegayirira abooluganda, mu Iinnya lya Mukama waffe Yesu Kristo, mukkiriziganyenga mwekka na mwekka muleme okwawukananga. Naye mube n’omutima gumu n’endowooza emu. 11Abooluganda, ab’ewa Kuloowe bannyinnyonnyola nti mu mmwe mulimu ennyombo. 121:12 a 1Ko 3:4, 22 b Bik 18:24 c Yk 1:42Kye ŋŋamba kye kino nti buli omu ku mmwe agamba nti nze ndi wa Pawulo, nze ndi wa Apolo, nze ndi wa Keefa, nze ndi wa Kristo.\n131:13 Mat 28:19Kale Kristo ayawuliddwamu? Pawulo yakomererwa ku musaalaba ku lwammwe? Oba mwabatizibwa mu linnya lya Pawulo? 141:14 a Bik 18:8; Bar 16:23 b Bik 19:29Neebaza Katonda kubanga nze sibatizanga muntu n’omu ku mmwe okuggyako Kulisupo ne Gaayo. 15Noolwekyo si kulwa nga wabaawo agamba nti mwabatizibwa mu linnya lyange. 161:16 1Ko 16:15Naye nzijukira nga nabatiza ab’omu nnyumba ya Suteefana, naye sirowooza nga nabatiza omuntu omulala yenna. 171:17 a Yk 4:2 b 1Ko 2:1, 4, 13Kristo teyantuma kubatiza wabula yantuma kubuulira Njiri. Era sigibuulira mu magezi ga bigambo bugambo, si kulwa ng’omusaalaba gwa Kristo gumalibwamu amaanyi gaagwo.\nKristo amagezi n’amaanyi ga Katonda\n181:18 a 2Ko 2:15 b Bar 1:16Ekigambo ky’omusaalaba kya busirusiru eri abo abazikirira naye eri ffe abaalokolebwa ge maanyi ga Katonda. 191:19 Is 29:14Kubanga kyawandiikibwa nti,\n“Ndizikiriza amagezi g’abagezi,\nne nzigyawo okumanya kw’abayivu.”\n201:20 a Is 19:11, 12 b Yob 12:17Kale omugezi aluwa? N’omuwandiisi aluwa? Omuwakanyi w’omulembe guno aluwa? Katonda teyafuula amagezi ag’ensi eno okuba obusirusiru? 21Kubanga Katonda, mu magezi ge, yalaba ng’ensi teyinza kumumanya ng’eyita mu kutegeera kwayo. Katonda kyeyava asiima okuyita mu busirusiru bw’okubuulira Enjiri okulokola abakkiriza. 221:22 Mat 12:38Kubanga Abayudaaya banoonya bubonero, Abayonaani bo ne banoonya amagezi, 231:23 a Luk 2:34; Bag 5:11 b 1Ko 2:14naye ffe tubuulira Kristo eyakomererwa. Eri Abayudaaya nkonge, eri Abaamawanga busirusiru, 241:24 a Bar 8:28 b nny 30; Bak 2:3naye eri abaayitibwa, Abayudaaya n’Abamawanga, Kristo ge maanyi ga Katonda, era amagezi ga Katonda. 251:25 a nny 18 b 2Ko 13:4Kubanga obusirusiru bwa Katonda businga amagezi g’abantu, n’obunafu bwa Katonda businga abantu amaanyi.\n26Kubanga mulabe okuyitibwa kwammwe abooluganda, bangi ku mmwe temwali bagezi mu mubiri, era nga bangi temuli b’amaanyi, era nga bangi temwazaalibwa nga muli ba kitiibwa. 271:27 a Yak 2:5 b nny 20Naye Katonda yalonda ebisirusiru eby’ensi, akwase abagezi ensonyi; era Katonda yalonda ebinafu eby’ensi, akwase ab’amaanyi ensonyi, 281:28 Bar 4:17era n’alonda abakopi ab’ensi n’abo abanyoomebwa; era n’ebitaliiwo alyoke aggyewo ebiriwo, 291:29 Bef 2:9waleme kubaawo muntu n’omu eyeenyumiriza mu maaso ga Katonda. 301:30 a Yer 23:5, 6 b Bar 3:24Kyokka ku bw’oyo muli mu Kristo Yesu, eyafuuka amagezi gye tuli okuva eri Katonda, bwe butuukirivu, n’okutukuzibwa, n’okununulibwa, 311:31 Yer 9:23, 24nga bwe kyawandiikibwa nti eyeenyumiriza yeenyumirizenga mu Mukama waffe.\nLCB : 1 Abakkolinso 1


Bayibuli eyogera kki ku njiri ey’okuggagawala?\nMu njiri ey’okuggagawala, era ng’emanyikiddwa nga “ ekisinde eky’ekigambo ky’okukkiriza” omukkiriza agambibwa okukozesa Katonda, kyoka nga amazima ga Bayibuli gatugamba kirala. Katonda yakozesa omukkiriza. Ensomesa eno ekozesa omwoyo Omutukirivu nga amannyi omukkiriza gasobola okukozesa okukola buli kyayagala. Ekisinde ky’enjiri ey’okuggaggawala kyefanaanyirizaako ebiwayi ebirala ebyayingira mu Kanisa eyasooka. Pawulo omutume n’abatume abalala tebakkiriza era tebawagira abasomesa obulimba abalinga abo oba okuteesa nabo. Babasongako ng’abasomesa ab’obulimba era balagira Abakristaayo okubewala.\nPawulo alabula Timoseewo eri abasajja abalinga abo mu 1 Timossewo 6:5, 9-11. Abasajja abalina ebirowoozo ebyonoonese balowooza nti obutuukkirivu bulina kukozesebwa lwa byanfuna era okwegomba kwabwe okw’okuggagawala gwali mutego ogwabaletere "okunnyika abantu mu kubula n'okuzikirira.” (1 Timoseewo 6:9). Okunoonya obuggaga kintu kya bulabe nnyo eri Omukristaayo era Katonda atulabula: “Kubanga okwagala ebintu kye kikolo ky'ebibi byonna: waliwo abantu abayaayaanira ebyo, ne bakyamizibwa okuva mu kukkiriza, ne beefumitira ddala n'ennaku ennyingi.” Singa eby’obuggaga byali bikulu eri omuntu wa Katonda, Yesu yandibadde abyetanira. Wabula teyakikola, nasalawo okuba nga talina nawateeka mutwe (Matayo 8:20) era nasomesa abayigiriza be okukola ekintu ky’ekimu. Kirina okujukirwa nti omuyigirizwa ajjukirwa okuba n’obuggaga yali Yudda.\nPawulo yagamba nti okwegomba kuba kusinza bifaananyi(Abaefeso 5:5) era nalagira Abaefeeso okwewala omuntu yenna aleeta obubaka bwonna obw’obukaba oba okwegomba (Abaefeeso 5:6-7).Ensomesa y’okuggagawala eremesa Katonda okukola ku lulwe, ekitegeeza nti Katonda ssi ye Mukama eri abantu bonna kubanga tasobola kukola okujako nga tumusindise okukola. Okukkiriza, okusinziira ku nsomesa y’ekigambo eky’okukkiriza, ssi kukkakana era ssi kwesiga Katonda; okukkiriza nkola jetukozesa okukyusakyusa amateeka ag’omwoyo abasomesa okuaggagawala gebakkiriza nti gegafuga ensi. Ng’ekigambo “Ekigambo ky’okukkiriza” bwekitegeeza, ekisinde kino kisomesa nti okukkiriza ky’ekigambo kyetwogera wabula ssi ani gweukkiriza oba mazima kki getwekuteko era getukkiriza mu mitima gyaffe.\nEbigambo abasomesa okuggagawala byebasinga okukozesa kwe “kweyatulirako ebirungi.” Kino kitegeeza nti ebigambo byokka bilina amannyi agatonda. Ekyo kyoyogera, abasomesa bagamba nti kyekikutuukako. Ebyo byeweyatulirako, okusingira ddala okuganja kwokanda okuva eri Katonda byonna birina okwogerwako nga toleker’awo. Awo Katonda kimuletera okukuddamu(nga kiringa nti omuntu alina ekintu kyonna kyabanja Katonda). Kitegeeza nti amannyi ga Katonda okutuwa omukisa gesigamye ku kukkiriza kwaffe. Yakkobo 4:13-16 awakanya ensomesa eno. “Kale nno mmwe aboogera nti Leero oba jjo tunaagenda mu kibuga gundi; tulimalayo omwaka gumu tulitunda tuliviisa amagoba: naye nga temutegeera bya nkya Obulamu bwammwe buli nga kiki? Muli lufu, olulabika akaseera akatono, ne lulyoka luggwaawo” Twogera ebintu okubaawo mu biseera ebijja nga tetumanyi kki olunaku lw’enkya kyelunaleeta oba tunabeera balamu.\nMukifo ky’okukkattiriza amakulu g’okuggagawala, Bayibuli erabula okwagala okuggagawala. Bakkiriza naddala abawereza mu Kanisa (1 Timoseewo 3:3), balina okwewala okwagala sente (Abaebbulaniya 13:5). Okwagala sente kuleeta obubi obwabuli kika (1 Timoseewo 6:10). Yesu alabula, “N'abagamba nti Mutunule, mwekuumenga okwegomba kwonna; kubanga obulamu bw'omuntu si by'ebintu ebingi by'aba nabyo.”(Lukka 12:15). Mu kwawukana ennyo ku nsomesa y'okuggagawala eteeka essira ku kufuna sente, Yesu yagamba, “Temweterekeranga bintu ku nsi kwe byonoonekera n’ennyenje n'obutalagge, n’ababbi kwe basimira ne babba:”(Matayo 6:19) Okwawukana okunnene okuli wakati w’ensomesa y’okuggagawala n’enjiri ya Mukama waffe Yesu Kristu esobola okuwumbibwawumbibwa n’ebigambo bya Yesu mu Matayo 5:24, “Temuyinza kuweereza Katonda ne mamona.”


Mengo yaakunoonyeza abalimi akatale – ababaka\nHome Topic Mengo yaakunoonyeza abalimi akatale\nMengo yaakunoonyeza abalimi akatale\nHome › Forums › Ababaka Discussions for Unity and Peace › Emirimu n Ebyenfuna / Employment and Busy-ness › Mengo yaakunoonyeza abalimi akatale\nJune 20, 2012 at 9:39 am #17882\nOwek. Lutaaya Mukomazi, minisita w’e Mengo ow’ebyobulimi, obulunzi, obuvubi n’ebibira yabotodde ekyama ng’Obwakabaka bwe bulina enteekateeka ey’okutandika okunoonyeza abalimi akatale k’ebirime byabwe ebweru w’eggwanga, ng’omu ku kaweefube w’okutumbula ebyobulimi n’okwagazisa abalimi omulimu gwabwe.\n“Olwensonga nti olumu abantu baffe balemererwa okufuna obutale bw’ebirime byabwe, tugenda kutandika okubanoonyeza obutale naye nga tujja kusooka kunoonya abo abalina ebirime, tufune ebifo we tubiterekera, wetusobola okubiggya bitwalibwe mu akatale,” Owek. Lutaaya bwe yannyonnyodde.\nOkwogera bino yabadde mu musomo gw’ebyobulimi ogwategekeddwa ekibiina kya SROP Uganda nga kiri wamu ne Mengo mu kibuga Masaka.\nYayongeddeko nti Obwakabaka bugenda kubakana n’eddimu ly’okukubiriza abantu okuzimba ebyagi, kiyambeko okufuna ekkungaanyizo ly’emmere n’okuyigiriza abantu okugitereka esobole okubayamba mu biseera by’ekyeya.\nOmusomo guno ogwetabiddwamu ne Minisita w’ebyobuwangwa eyawummula, Hajji Mustafa Mutyaba, minisitule y’ebyobulimi ne SROP webaatongolezza Nakyanzi Victoria nga agyenti w’eddagala eriwonya muwogo okugengewala n’eryebitooke n’emmwanyi mu Buddu.\nKino kyakoleddwa okuziyiza okujingirira kw’eddagala lino.\nBUSUULWA ASUMAN SSEBULIBA


Bukedde Online - Omumyuka wa Ssaabalamuzi wa Uganda, Alfonse Owiny Dollo akuutira balamuzi banne okubeera abeerufu nga bawozesa emisango.\nOmumyuka wa Ssaabalamuzi wa Uganda, Alfonse Owiny Dollo akuutira balamuzi banne okubeera abeerufu nga bawozesa emisango.\nEyazaala omwana alina ebitundu by'ekyama...\nOmuvubuka akakkanye ku muganda we n'amutta....\nOMUMYUKA wa Ssaabalamuzi wa Uganda, Alfonse Owiny Dollo akuutira balamuzi banne okubeera abeerufu nga bawozesa emisango. Era agamba nti abantu balowooza kkooti zigendebwamu bantu baggaga nga kiva ku ngeri abalamuzi gye bakwatamu emisango egimu.\nOkwogera bino abadde aggulawo olusirika lwa balamuzi nga bakubaganya ebirowoozo ku nkola ya kkooti ey’okuwozesa emisango egiri wansi w’obukadde ekkumi ku ttendekero ly’ekitongole ekiramuzi e Nakawa.\nDollo yagambye nti abantu abamu balowooza nti kkooti zigendebwamu bantu bagagga nga kino kiva ku ngeri abalamuzi abamu gye bakwatamu emisango gyabwe. n’agamba nti okumalawo endowooza eno abalamuzi balina okwewala okubeera nekyekubiira.\nDdolo yasiimye omulamuzi Geofrey Kiryabwire eyatandikawo enkola eno ey’okuwozesa emisango egiri wansi wobukadde 10 nga teyeetaagisa bantu bawaba misango kukozesa balooya. Nagamba nti ssinga bannayuganda abaavu bagyettanira bajja kufuna obwenkanya.\nYeebaziza Kiryabwire olwa lipooti gye yafunye ng’eraga nti ssente z’amabanja ezisukka mu buwumbi 10 ze basobodde okutaasa mu nkola eno mu mwaka gwa 2018.\nOmulamuzi Geofrey Kiryabwire Ssentebe w’enkola eno yagambye nti kati bawezezza emyaka 7 bukya bagitandika.\nWabula nagamba nti kkooti zikyali ntono ezikozesa enkola era nga ziri 55 mu ggwanga lyonna.


Kaana Asaba Katonda Afune Omwana ow’Obulenzi | Ekitabo ky’Abaana\nBISOME MU Afrikaans Albanian American Sign Language Amharic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Brazilian Sign Language Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mexican Sign Language Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nWaaliwo omusajja Omuyisirayiri ayitibwa Erukaana eyalina abakazi babiri. Omu ku bakazi abo yali ayitibwa Kaana ate ng’omulala ayitibwa Penina. Naye yali asinga kwagala Kaana. Penina yayeeyanga Kaana buli kiseera olw’okuba Kaana yali tazaala ate nga ye Penina yalina abaana bangi. Buli mwaka, Erukaana yatwalanga ab’omu maka ge okusinza ku weema entukuvu e Siiro. Lumu bwe baali e Siiro, Erukaana yakiraba nti Kaana yali munakuwavu nnyo. Yagamba Kaana nti: ‘Kaana, tokaaba. Nkwagala nnyo.’\nOluvannyuma, Kaana yavaawo n’agenda yekka okusaba. Yasaba Yakuwa amuyambe era yasaba nga bw’akaaba. Yasuubiza Yakuwa nti: ‘Yakuwa, bw’onoompa omwana ow’obulenzi, nja kumukuwa akuweereze obulamu bwe bwonna.’\nEli, Kabona Asinga Obukulu, bwe yalaba Kaana ng’akaaba yalowooza nti yali atamidde. Kaana yagamba Eli nti: ‘Mukama wange, sitamidde. Nnina ekizibu eky’amaanyi, era nkitegeeza Yakuwa.’ Eli yakiraba nti yali ategedde bubi Kaana era n’agamba Kaana nti: ‘Katonda k’akuwe ky’oyagala.’ Kaana yawulira bulungi era n’avaawo n’agenda. Mu mwaka nga gumu, Kaana yazaala omwana ow’obulenzi n’amutuuma Samwiri. Ng’ekyo kiteekwa okuba nga kyasanyusa nnyo Kaana!\nKaana teyeerabira kye yasuubiza Yakuwa. Bwe yamala okuggya Samwiri ku mabeere, yamutwala okuweereza ku weema entukuvu. Kaana yagamba Eli nti: ‘Ono ye mwana ow’obulenzi gwe nnasaba Yakuwa. Mmuwaddeyo aweereze Yakuwa obulamu bwe bwonna.’ Erukaana ne Kaana baakyaliranga Samwiri buli mwaka era baamutwaliranga ekizibaawo ekitaliiko mikono. Yakuwa yasobozesa Kaana okuzaala abaana abalala basatu ab’obulenzi n’ab’obuwala babiri.\n“Musabenga, muliweebwa; munoonyenga, mulizuula.”—Matayo 7:7\nEbibuuzo: Kiki ekyali kireetedde Kaana okunakuwala? Yakuwa yawa atya Kaana emikisa?\n1 Samwiri 1:1–2:11, 18-21\nOkukkiriza Kaaana kwe yalina mu Yakuwa kwamuyamba okugumira embeera enzibu.


Bukedde Online - Obubenje busse babiri\nObubenje busse babiri\nMuseveni abatakisi abawadde buwumbi\nAmateeka gâ€™ebidduka gassibwe mu nkola\nAte ku luguudo lwâ€™e Salaama okumpi nâ€™e MakindyeÂ abantu mwenda omubadde abava mu takisi nâ€™abalala abaabadde batambulira ku bodaboda baagudde ku kabenje emmotoka ya buyonjo bwâ€™ebayingiridde nâ€™ebagoya.\nAbaafudde e Bwaise ye Julius Giduda 22, omuyizi mu ttendekero lya Makerere Bu\nAbaafudde e Bwaise ye Julius Giduda 22, omuyizi mu ttendekero lya Makerere Business Institute eÂ Makerere ne mugandawe Vincent Masika owâ€™e BwaiseÂ gwabadde awerekerako.\nAbalala abaalumiziddwa ye Sarah Namazzi omufumbi wâ€™emmere mu kitundu kinoÂ nâ€™omusajja omulala ataategeerekese mannya.\nAkabenje kano kaabaddewo ku ssaawa nga 7.30 ezâ€™emisana ku SsandeÂ ku luguudo lwa Sir Apollo Kaggwa e Bwaise takisi UAJ 624M eyabadde eva e Kampala ngâ€™edda e BomboÂ bwe yalemeredde omugoba waayo nâ€™erumba abantu abantu bano ku mabbali gâ€™ekkubo.\nAkulira poliisi yâ€™ebiduuka e Kawempe, Muzamir Mbadi yagambye nti dereeva olwamaze okukola akabenje nâ€™adduka.\nKu lwâ€™e Salaama, abaagoyeddwa kuliko John BoscoÂ Mayanja, Edward Ssebulo, Daniel Baziira, John Odoma, Falid Nambooze George Buyinza ne Robinah Nantale.\nBano bonna baddusiddwa mu ddwaaliro lyâ€™e Mulago ngâ€™abamu bakutuuse amagulu nâ€™emikono abalala ne bafuna ebisago ebyâ€™amaanyi.\nAbamu ku basinze okulumizibwa baategeezezza nti bbo baabadde bava mu takisi ku lwâ€™e Salaama nga batuuse gye balaga mmotoka yâ€™obuyonjo gye batakutte nnamba nâ€™ebayingirira nâ€™ebagoya era ngâ€™eno gye yasanze nâ€™abaabadde ku bodaboda.\nOmwogezi wa poliisi mu Kampala nâ€™emiriraano Iddi SSenkumbi yategeezezza nti baabadde tebannategera kituufu kyavuddeko kabenje kano era nga ne dereeva wâ€™emmotoka eyatomedde tebamanyi gyâ€™ali.\nAbooluganda n'abatuuze batabukidde omugagga wa Ken Group lwa kwezza ttaka: Abeesimattuddeko n'adduka


Bukedde Online - Faaza bamukutte butalabirira baana\nBwanika agaanyi okuyiwa kasasiro e Wakiso...\nAbakazi ababadde balwana e Nansana beerumye...\nAdded 8th March 2015\nPOLIISI ekola ku nsonga z’amaka n’abaana e Nansana mu Wakiso ekutte Faaza Anastansio Isabirye owa klesia ya Orthodox nga kigambibwa nti abadde tal¬abirira baanabe be yazaala mu mukazi owookubiri.\nFr. Isabirye mutuuze w’e Kyebando mu Wakiso. Mu¬kaziwe owookubiri Zikola Wokyalya yamuloopye ku poliisi nti yagaana okusomesa omwana waabwe omukulu nga kati wa myaka etaano n’obutabawa kyakulya okumala emyaka ebiri.\nWokyalya yategeezezza nti Faaza yamusaba oku¬kuuma ekyama ky’abaana bano n’omukwano gwabwe naye atuuse ekiseera n’awalirizibwa okubyogera olw’omusajja okumusuu-lawo n’amulekera abaana ababiri be yamuzaalamu owatali buyambi.\nYayongeddeko nti okutuuma abaanabe aman¬nya nalwo lwali lutalo ate olwatuuka mu ku babatiza nga tafaayo okutuusa Wokyalya lwe yasitula abaana n’abatwala ku klesia n’alaba faaza eyakola ku nsonga z’oku babatiza era kitaabwe yalabira awo ng’abaana babatiziddwa.\nOmukyala agamba nti, Faaza yakoma okumuwa obuyambi ng’ali lubuto lwa myezi esatu olw’omwana owookubiri nga kati awezeza omwaka gumu n’ekitundu.\nWokyalya yagambye nti Faaza yamusaba amuzaalire abaana bana era buli lw’alaba ng’omwana akuzeemu ng’aleetawo laavu era ekivaamu kufuna lubuto ate ng’addamu okubula.\nFr. Isabirye yakkirizza nti abaana babe n’ategeeza nti, omwana omukulu yali atandise okusoma n’alwala n’atandika okumujjanjaba okuva olwo Wokyalya taddangayo kumubuulira mbeera ya mwana.\nYagambye nti ku klesia tebafuna musaala babawaayo kasimbi kaakubeerawo ate Wokyalya yagenda n’amuloopa mu\nbakulu n’akasiimo ke yali afuna ne bakayimiriza.\nYe avunaanyizibwa ku nsonga z’amaka ku poliisi eno Conrad Muzoora yat¬egeezezza nti bagenda kukola fayiro batwale Fr. Isabirye mu kkooti avunaanibwe omusango gw’obutalabirira baana ne maama waabwe\nDr. Watuwa anoonya mukazi amunywererako


VIDIYO! Wuuno omukyala wa NUP ali mu maziga, asobezeddwakoVIDIYO! Wuuno omukyala wa NUP ali mu maziga, asobezeddwako\nVIDIYO! Wuuno omukyala wa NUP ali mu maziga, asobezeddwako abasajja ng’ali ku mpingu lwa Bobi Wine\nAbakyala mu kibiina ki National Unity Platform (NUP), bakangudde ku ddooboozi olw’ebitongole ebikuuma ddembe okwongera okusiwuuka empisa ne badda ku bannakibiina ne batulugunya.\nMarinos Alexandria nga mutuuze we Mbuya, y’omu ku bakyala abali maziga mu kiseera kino, olw’okuwambibwa mu kusooka abantu abaali mu ngoye eza buligyo.\nOmukyala ono myaka 29, wakati mu kulukusa amaziga ku kitebe kya NUP e Kamwokya, agamba nti abasajja bamuggya mu nnyumba ye, nga 30, omwezi oguwedde Ogwokusatu, 2022 ku ssaawa 6 ez’ekiro okutwalibwa mu kifo ekitamanyiddwa.\nMarinos Alexandria mu kwogerako eri bannamawulire e Kamwokya\nMarinos era agamba nti mu kutwalibwa, yabuuzibwa ebibuuzo ebyenjawulo omuli Pulaani ya Pulezidenti w’ekibiina ki NUP Robert Kyagulanyi Ssentamu amanyikiddwa nga Bobi Wine, lwaki ayagala nnyo ennyimba za Bobi Wine, ssaako n’okubuuzibwa ku byogerwa nti mutabani wa Bobi Wine, Solomon Kampala y’omu ku baana abegumbulidde okunywa enjaga.\nBobi Wine n’omutabani Kampala\nAbasajja abamutwala okulaga nti balina omutima ogw’ekitujju, bamusibira mu kiyumba ekiro ne bamutimpula emiggo oluvanyuma omu ku basajja yamusobyako nga tewali kusasira kwonna, wabula okutabaala ebyalo, okutuusa bwe yatuuka mu bwengula.\nAgamba nti okuwagira Kyagulanyi Ssentamu n’okuva mu kibiina ki National Resistance Movement (NRM), y’emu ku nsonga lwaki yawambibwa n’okutulugunyizibwa.\nMu kiyumba gye yamala essaawa eziwerako, Marinos agamba nti yasuulibwa mu bitundu bye Kitintale nga yenna ali mu mbeera mbi, kwe kufuna owa bodaboda okumutwala eri muganda we okufuna obujanjabi.\nMungeri y’emu agambye nti abasajja, balemeddeko, okwongera okumutulugunya nga ku Easter Monday nga 18, April, 2022, bazzeemu okumulumba nga ku mulundi guno bagidde mu kyambalo omuli omusirikale wa maggye ga Military, Poliisi ssaako n’akulira ebyokwerinda ku kyalo Mugisha Hamudani.\nOmubaka Nambooze ne Flavia Kalule e Kamwokya\nEmbeera ezo, y’emu ku nsonga lwaki abakyala mu kibiina ki NUP, bakangudde ku ddoboozi.\nBanno, nga bakulembeddwamu omubaka wa Monicipaali y’e Mukono, Betty Nambooze Bakireke, omubaka omukyala owe Kassanda Flavia Kalule Nabagabe nga yakulembera abakyala mu NUP, bagamba nti, bagenda okulemberamu Marinos, okutwala ensonga ze eri sipiika wa Palamenti Anita Among.\nMungeri y’emu bagambye nti Omukyala yenna okusobezebwako, kikolwa kya kutyoboola ddembe lya buntu nga balina okukirwanyisa obutaddamu era embeera ebasukulumyeko ne booza ku munye olwengeri omukyala munaabwe gye yasobezebwako.\nNambooze ne Kalule\nEbirala ebifa mu ggwanga – https://www.youtube.com/watch?v=CcB9Lk6cXuU


Bukedde Online - Aba URA balagiddwa okunnyonnyola ku buwumbi 14\nAba URA balagiddwa okunnyonnyola ku buwumbi 14\nOmwana wa famire gye baawadde obutwa omulala...\nAba Post Bank babakunyizza ku bukadde 800...\nABABAKA ba Palamenti abatuula ku kakiiko ka COSASE akabuuliriza ku bitongole bya Gavumenti, balumirizza ekitongole ekiwooza omusolo ekya URA okubeera ne kyekubiira mu nkola y’emirimu mwe banyigiririza abatono.\nIbrahim Kasozi (Makindye East) amyuka ssentebe w'akakiiko ka COSASE ng'ayogera ne Doris Akol ate ayimiridde ye David Abala (Ngora) nga bali mu kakiiko ka COSASE.\nIbrahim Kasozi (Makindye East) amyuka ssentebe w’akakiiko yeemulugunyizza ku lukalala lw’amakampuni agaafulumizibwa ekitongole ekya URA mu 2010 lwe baateeka mu mawulire nga babalanga obutasasula misolo.\nYagambye nti olukalala lwaliko amakampuni g’abanene mangi okuli n’aga Gavumenti, kyokka kyamwewuunyisa okulaba nga ebintu bya Haji.\nMeddie Ssebaggala owa ‘Ssebaggala and Sons’ byokka bye byawambibwa. Kyokka akulira URA, Doris Akol yakiwakanyizza n’agamba nti eno si nkola ya kitongole n’ategeeza abalala abataaboyebwa bintu baamala ne basasula emisolo egyali gibabanjibwa. Ababaka baabadde bayita mu lipooti y’Omubalirizi w’ebitabo bya Gavumenti ey’omwaka gw’ebyensimbi ogwa 2013/2014.\nAbabaka baakizudde nti waliwo obuwumbi 14 obwabadde tebulagibwa ngeri gye bwasaasaanyizibwamu era URA yaweereddwa okutuuka nga April 23, 2019 babeere nga bamaze okuleeta bwiino azikwatako.\nAkol yaleese ebiwandiiko eby'enjawulo okuli endagaano ze bazze bakola n’abawi b’emisolo egy'enjawulo, ng’obukakafu obulaga nti tebamala gagwira bantu ne babawambako ebyabwe nga tebategedde.\nEky’okubeera nga kkampuni nnyingi zikyalemeddwa okudda ku nkola ya 'digito' kwe bakozesereza nnamba ya TIN, kibalemesezza okugoberera obulungi ensasula y’emisolo.


Bukedde Online - Owa Sserulanda afudde akukkuluma\nTunoonya abakyala abalina kebeekoledde\nEkisenge ky’ekikomera kigwiiridde enju\nByotalina kusuulirira ku mwana avubuka\nOmuyimbi Jjemba landiroodi amugoba\nOwa Sserulanda afudde akukkuluma\nObujuluzi tebukwataganye mu musango gwa Makumbi...\nEbyobugagga bya Sudhir ebyolekedde okugenda...\nBAMBI Baaba Baabuwe Mugonza eyatandika enzikiriza ya Sserulanda, afudde munakuwavu!\nPulezidenti lwe yasisinkana Sserulanda (ku kkono) n’akakiiko akaali kamunoonyerezaako.\nBya BASASI BAFFE\nAfudde abuzaayo ennaku 4 zokka aweze emyaka 80.\nEnzikiriza eno yazimbirwa ku byamagero by’okuzuukiza abafu, kyokka Joseph Kaggwa Mugonza w’afiiridde ng’abawa ebyamagero by’okuzuukira bakendedde nnyo.\nBwe yaweereddwa ekitanda mu ddwaaliro e Mengo, abamu ku bagoberezi abatonotono abaakitegeddeko kyabakanze nnyo kubanga babadde baaliisibwa enjiri nti amaanyi ga ‘Beenunula Eyeenunula’ gamenya enjegere z’ebirwadde byonna nga togenze mu ddwaaliro era amaanyi ago nti ne gazuukiza n’abafu! Mugonza bwe yawulidde ng’anafuye nnyo, yawadde abayambi be ebiragiro okumuggya mu ddwaaliro e Mengo, bamuzzeeyo e Ssesamirembe - Kyotera era gye yafiiridde akawungeezi k’Olwokubiri.\nAbamu ku bagoberezi bwe baalabye ng’azziddwa e Ssesamirembe ne baguma nti amaanyi agaziyiza okufa gagenda kwanguyirwa okuwonya omutandisi w’enzikiriza eyacaaka ennyo mu myaka gya 1980 ne 1990.\nEjjinja Ssegalaale e Ssesamirembe mu Rakai, Sserulanda mw’agamba nti mwe yabbulukuka.\nAbamu ku bagoberezi ba Sserulanda baategeezezza nti nga mukama waabwe nga tannafa, yasoose kubategeeza nga bw’anaatera okuva mu mubiri, agende asisinkane Sseruggulamiryango (gwe babadde batwala nga Yesu waabwe) amuggulire enzigi ezimuyingiza eggulu.\nRev. Dr. Bhuka Bijumiro Jjumiro abadde omuwandiisi wa Mugonza okuva mu 1983 yategeezezza Bukedde eggulo nti: Omutuukirivu akutudde akajegere akabadde kamugatta ku mubiri gwe; era tukimanyi nti kati ali wa Sseruggulamiryango; ky’ova olaba tetukaaba maziga.\nYagasseeko nti: ‘Omutuukirivu’ buli lw’abikkulira abantu ekkubo eribatuusa mu ggulu, omubiri gwe gufuuka ekyambalo era ekiseera kituuka ng’alina okuva mu kyambalo ekyo (okufa). Bijumiro yagambye nti ebbaluwa z’eddwaaliro zaalaze nti abadde atawaanyizibwa obulwadde bw’ensigo n’ekyenda okwesiba.\nENGERI GYE YATANDIKA SSESAMIREMBE\nMugonza yatandika enzikiriza eno nga December 25, 1975 bwe yamatiza abantu nti yabbulukuse bubbulukusi okuva mu jjinja Ssegalaale eriri e Ssesamirembe mu muluka gw’e Ndolo mu ggombolola y’e Kabira mu disitulikiti empya ey’e Kyotera eyasaliddwa ku Rakai.\nAbantu bangi baamwegattako nga bamatidde nti akola ebyamagero omuli n’okuzuukiza abafu era abamu baasimula amalaalo ne batwala emirambo e Ssesamirembe agizuukize!\nYeerangirira nga bw’azze ku nsi okumegga okufa era n’atandika okulaga abamu ku bantu b’agamba be yazuukiza.\nBwe baateekawo akakiiko akanoonyereza ku Sserulanda mu 2008 akaali kakulirwa Polof. Nelson Ssewankambo abantu ab’enjawulo bajja ne bawa obujulizi nga bwe baazuukira.\nMu baawa obujulizi kwaliko Kasiimwe Semyanjo akuuma ennyumba mwe batereka emirambo eyitibwa Baloola eyategeeza akakiiko nti yafa mu 2003 n’amala ennaku ssatu nga mufu kyokka Mugonza eyali mu Amerika, yakuba essimu n’alagira Ssemyanjo azuukire era n’azuukira!\nYagobererwa Sebigemera Gema Ngemera Bigemero, eyategeeza akakiiko nti okuva lwe yeegatta ku Mugonza mu 1977 yaakafa enfunda ssatu kyokka nga Bambi Baaba Mugonza ayogera bwogezi kigambo, Bigemero n’azuukira!\nBwe baali mu kakiiko akaali kanoonyereza ku Sserulanda, baabatuma Mugonza alabikeko mu kakiiko wabula ne baanukula abaakakiiko mu Lungereza nti, “He will not come; he’s not a human being…” ekitegeeza nti, “Tagenda kujja, si muntu nga bwe mulaba abantu abalala…”\nEbimu ku byayatiikiriza enzikiriza eno, bwe butaziika mirambo nga bagikuhhaanyiza mu nnyumba, egimu ne bagikaza era mu gimu ku gyakazibwa kuliko n’ogwa Mama Nazaabu eyali mukazi wa Mugonza eyafa mu 1983 kw’ossa n’emirambo egyaggyibwa mu Amerika ebiri; ogwa Marion Hudraf ne George Smith Kyeyune.\nGertrude Njuba n’eyali Minisita Ssemakula Kiwanuka be bamu ku baakunyizibwa mu kakiiko ka Ssewankambo ku nkolagana yaabwe ne Sserulanda.\nMu nzikkiriza eno tebakkirizibwa kulya nnyama n’okuziika kivve.\nWabula Mugonza w’afiiridde ng’amateeka agamu bagenze bagakyusaamu era wadde babadde tebasima kinnya kuziikamu bafu, emirambo egimu babadde bagigalamiza ku ttaka olwo ne bazimba nga bambuka waggulu ne basaanikirawo wonna; ekifaananira ddala n’okuziika.\nGertrude Njuba omu ku baagoberera Sserulanda\nAFUDDE AKUKKULUMIRA GAVUMENTI\nEnzikkiriza eno etudde ku bwaguuga bw’ettaka era babadde baagala kugaziwa baweze mayiro z’ettaka 200 bazimbeko ekibuga eky’emirembe ekyatuumibwa ‘Lake Victoria Free Trade Zone.’\nDdiiru eno nti yalimu Abachina abaasuubiza Mugonza obukadde bwa doola 700 kyokka Mugonza afudde akukkulumira Gavumenti nti yalemesa ssente zino okuyingizibwa mu ggwanga.\nSipiika, Rebecca Kadaga bwe yagenda e Kyotera ku kabaga akayozaayoza Haruna Kasolo okufuuka omubaka mu 2011, Mugonza eyali ku kabaga ako yasisinkana Kadaga n’amusaba ajjukize Pulezidenti ku nsonga eno, wabula atuuse kufa nga teri kikoleddwa.\nAbamu bakissa ku Mugonza nti yakozesa olukujjukujju n’ayita mu Sserulanda okutunza abantu ebyabwe ng’abasuubizza ebyamagero wabula ne bitabeerawo era ensimbi n’azikozesa okugula emmotoka ez’ebbeeyi nga Cross-Country n’okugendanga okuwummulako mu Amerika.\nMugonza abadde ayogera lunye nti yasisinkana Museveni e Rwakitura n’amumatiza ku pulojekiti y’okufuula Ssesamirembe ekibuga, wabula yeewuunya ate okusanga emiziziko egyalemesa enteekateeka eno.\nOmuzungu alojja engeri Bambi Baaba Baabowe gye yamufera 1,800,000,000/- n’amuleka ng’atoba ne looni\nMuseveni akungubagidde Sserulanda owa Ssemirembe\nTunoonya abakyala abalina kebeekoledde...\nNneetaaga omukyala omukkakkamu, alabika bulungi, alina empisa okuva ku myaka 18 ne 28 omwetegefu okwekebeza omusaayi....\nEkisenge ky’ekikomera kigwiiridde...\nFFAMIRE ya bantu mwenda yasimattuse okufiira mu nju mwe baabadde beebase ekisenge ky’ekikomera kya kalina ebaliraanye...\nByotalina kusuulirira ku mwana...\nOmuzadde buli mutendera omwana gw’atuukako mu kukula kwe olina okwogerako naye.\nOmuyimbi Jjemba landiroodi amugoba...\nOMUYIMBI omuto eyavuganya Fred Ssebatta, Vincent Segawa, Silvester Busuulwa, Mathias Walukagga, n’abalala mu mpaka...\nHenry Tigan kati Ssaalongo\nOMUYIMBI Henry Tigan ekiseera kya kalantiini akifunyeemu ebibala.


Bukedde Online - Ebimuli bye baasimba ku jjajja byamutabula\nOwapoliisi eyazadde 3 alaajanye\nAbajaasi bavunaaniddwa okulya obuwumbi 7\nOMUTI , taata gwe yatema amatabi ne gagwa ku malaalo ga jjajja Fenekansi Kyaddobo Male gaamutabula n’adda n’aηηamba lwaki omukwano gwe ngusuulirira ne simufaako nga bamutisse ebiti, bwatyo Richard Kato Nsereko ow’e Kazinga Luweero bw’anyumya ku jjajjaawe.\nOmugenzi Male. Ku ddyo, ye Kato anyumya ku jjajjaawe.\nBYA MABEL NAKABUGO\nJjajjange Fenekansi Kyaddobo Male yafa mu 2000 ne tumuziika e Luweero ku kyalo Kazinga okumpi ddala n’awaka we twali tubeera.\nYali mukwano gwange bya nsusso nga talina ky’afuna n’atampita. Nga wayise emyaka musanvu bukya jjajja afa, yadda ng’aηηamba okumusuulirira ne simufaako nga n’ebiti byali bimunyiga.\nOlumu mu 2007 , taata Christopher Ssetuba ng’ali n’omu ku baganda bange baatema omuti gw’omuyembe ogwali okumpi n’ebiggya bya jjajja, amatabi agamu ne gagwa ku malaalo ge.\nJJAJJA ANZIJIRA OLW’OMUTI\nNga wayise ennaku ssatu nga taata atemye omuti nnali nneebase ηηenda okulaba nga jjajja ajja atambula mu kkanzu ye gye yalinga atera okwambala ng’akyali mulamu era bwe yatuuka we nali n’atuula emitwetwe n’asirika ng’antunuulidde naye ng’alabika nti munakuwavu.\nYavaamu eddoboozi nga lya nnaku n’aη− ηamba nti, ‘Muzzukulu nkwegayiridde gamba kitaawo anzigyeko omuti gwe yatema gunnyiga.’\nOlwamala okwogera ebigambo bino ssaddamu kumulaba. Enkeera saalinda na budde kukya, nazuukuka ssaawa 11:00 ne ηηenda ewa taata ne mmutegeeza bye naloose era obudde olwakya ne tugenda ku biggya ne tuggyawo omuti.\nAKOMAWO KU NSIKO\nMuganda wange Eddy Kawuma mu 2008 yasimba omuddo gwa paasikalamu n’ebimuli ku biggya nga kuno kwe kuli n’ewa jjajja Fenekansi nga ky’agenderedde walabike bulungi.\nMu 2010 omuddo nga gukutte bulungi nga n’ebimuli bikuze bulungi mu kiro ekimu, naloota nga jjajja aηηamba nti ensiko emuyitiriddeko asusse okusula mu nsiko nkwatagane n’abantu abalala tumutaase.\nEky’amazima tewaali nsiko era bwe nagenda ne ntegeeza taata ku makya byonna bye naloose, yakubira muganda waffe Kawuma essimu.\nOno ye yali yakuliramu okusimba omuddo n’ebimuli n’amutegeeza bye naloose era n’atulagira nti bwe kiba bwe kityo paasikalamu n’ebimuli tubiggyewo kuba kirabika omugenzi yali tabyagadde. Taata bwe yava ku ssimu ne tugenda mu nnimiro ne tulimawo wonna ne watangaala bulungi.\nMu kiro ekyo kyennyini naloota jjajja ng’anneebaza okutuusa obubaka nti awulira emirembe twamuwonyezza ensiko.\nEnkeera era nagamba taata bye naloose ne yeewuunya n’agamba nti wabula abantu bafa mibiri naye basigala ku nsi nga balaba ebigenda mu maaso. Bino nabikakasirizza ku jjajjange\nMuhammed bakadde bange bakwesunga\nEdward bwe bulamu bwange\nJosephine yammalako laavu


melody awawabidde mtn ne airtel - Radio Simba, The Best Luganda Station in the World !\nmelody awawabidde mtn ne airtel\nOmuyimbi Melody, eyayimba ne Jose Chameleone “ Nkole ki” atutte kkampuni z’empuliziganya bbiri mu kkooti ng’ayagala bamusasule kawumbi olw’okukozesa ennyimba ze eziwera nga ‘caller tune’ oba ennyimba eziwulirizibwa omuntu akubye essimu nga tabawadde lukusa.\nEnnyimba ezivaako kalumanyweera kuliko Nkole ki, Asinga, I love u, Jjangu, photo photo, Tondeka, vuuvumira, Yagimenya.\nMelody amannya ge amatuufu ye Manson Kakooza kyokka mu kuyimba akozesa Melody. Emisango ebiri agitutte mu kkooti enkulu etawulula enkaayana z’ebyobusuubuzi mu Kampala nga giri ku fayiro CS 52 ne 53/2019.\nNg’ayita mu Bannamateeka be aba Tumwebaze, Atugonza, Kobusigye Advocates.\nMinisita Naduli atadde akaka ku bakungu ba Gavumenti abaagala okulya obuli\nEbiwandiiko bya kkooti byalaze nti Melody yaakabeera mu kisaawe ky’okuyimba okumala emyaka 8 ng’era mw’afuna ssente. Oluvannyuma lw’okuziwandiika okuziyimba n’okuzitunda agamba yakizuula nti kkampuni za MTN ne Airtel bazikozesa nga ‘caller tune’ eri bakasitoma baabwe nga babaggyako ssente.\nKkampuni zombi bwe yali aziwandiikira ng’azitegeeza ku nsonga eno, MTN yagisaba 900,000,000/- ate Airtel n’agisaba 100,000,000/-. Ku zino agattako eza balooya 20,000,000/-. Asaba kkooti eteekeewo ekiragiro ekibagaana okuzikozesa, okuwa embalirira kw’ezo ze bakozesezza n’okumuliyirira.


Bukedde Online - Maama bamusse n’abaana be 3\nTeddy alaze ebyobugagga by’akoze ne Bugingo...\nGavumenti eremedde ku ky’okusiba abali ku...\nAba famire nga bakaaba\nOMUTEMU yasoose kukyalira amaka gano ku ssaawa 3:30 ez’ekiro n’abasaba bamuyambeko ‘bamuchajingireko’ essimu ye! Mu nnyumba mwabaddemu maama n’abaana be basatu era yasanze bategeka kulya kyaggulo beebake. Kigambibwa nti yabadde abategeezezza nti essimu ajja kugifuna ku makya ng’ejjudde bulungi kubanga emaze ebbanga ng’emutawaanya olw’okuvaavaako omuliro.\nKu ssaawa 7:00 ez’ekiro, omutemu yakomyewo ne kkufulu eyiye n’ekisumuluzo ssaako ejjambiya empya ttuku. Yasoose kumenya kkufulu gye yasanze ku luggi n’ayingira. Yabadde atandika okutemaatema abagenzi n’alaba embazzi ku mabbali olwo ejjambiya gye yabadde nayo n’agissa ku bbali n’atandika okubatemesa embazzi.\nEjjambiya empya y’emu ku bizibiti poliisi bye yasanze mu nnyumba okumpi n’emirambo ssaako embazzi evulubanye omusaayi wakati mu mirambo. Bino bye bimu ku poliisi byeyazudde nga yaakatuuka ku kyalo Buleega ekiri mu Muluka gw’e Namatovu mu ggombolola y’e Najja mu disitulikiti y’e Buikwe.\nEno y’eri amaka omwabadde entiisa eno mu kiro ekyakeesezza Mmande. Abattiddwa kuliko; maama Agnes Nakabugo n’abaana be; Agnes Nassolo 16 abadde asoma mu S2 mu Buwooya Trust Academy, Tresy Zalwango 11, abadde asoma P5 mu St. Joseph Makindu P/S.\nOmulala eyattiddwa abadde ayitibwa Owen Wagaba 17, abadde asoma S3 mu Buwooya Trust Academy ng’ono abadde mwana wa muganda wa Nakabugo gwe basse nga yali yagenda wa mukulu wa nnyina gy’aba asomera Abagenzi bonna baasangiddwa n’embale enene ku mutwe ng’omulenzi alabika yagezezzaako okwerwanako ne bamutema emikono amaanyi ne gamuggwamu ne balyoka naye bamutema omutwe ne bagubajjulamu n’afa Omusaayi gwabadde gubunye ebisenge akabonero akalaga nti waabaddewo okwerwanako kyokka omutemu n’abasinza amaanyi.\nOmutemu yabadde tayambadde ngatto kirabika okwewala okuwoggana ng’atambula. Kino kyeragidde ku bigere ebyabadde bibunye mu nnyumba wonna nga bireka obulambe bw’omusaayi gwe yabadde alinnyamu era obwedda yeetala ennyumba yonna okukweka buli bujulizi obuyinza okusuula abamulondoola mu buwufu bwe.\nMu bye yatutte mwabaddemu alubamu y’ebifaananyi, engoye n’ebirala. Essimu nayo yagitutte ne y’omulenzi w’awaka atasula mu nnyumba. Waliwo omwana w’awaka omulenzi Charles Kisekka asula mu muzigo gy’awaka eyakedde ku makya okugolokosa banne bagende ku ssomero.\nKisekka yagambye nti bw’agolokose ng’alaba banne tebannazuukuka kwe kugenda n’abakonkona nga tewali kanyego n’alaba kkufulu ku luggi ne yeebuuza gye balaze so nga balina kugenda ku ssomero kwekugenda ku ddirisa lya nnyina n’akonkona nga teri kanyego n’akyusa n’agenda ku ly’omu ddiiro ery’olubaawo n’alisika ne lyeggula okukuba amaaso munda ng’alaba mirambo kwe kukuba enduulu.\nAbantu bakuhhaanye ne bakuba emiranga mu kiseera kitono nga poliisi etuuse wamu n’abakulembeze nga mw’otwalidde n’abeebyokwerinda okuva wonna mu disitulikiti we. Kisekka yategeezezza nti olwalabye ettemu lino omutima ne gumukubira ku muvubuka gwe yagambye nti yazze awaka ekiro ku ssaawa 3:00 ez’ekiro ng’ayagala ‘kuchaginga’ ssimu ye. Omuvubuka ono mukuumi ku ssamba z’ebikajjo era ye yamulese mu nnyumba ennene ng’ali ne banne n’adda mu kayumba ke.\nKisekka yagambye nti naye eyabadde aleese essimu ye ‘okuchaaginga’ bwe yaginoonyezza nga tagiraba n’ajjukira omukuumi ono kwe kugenda okumunoonya. Wabula nti kimubuuseeko okusangayo wuuzi okuli ekisumuluzo ky’ekkuufulu eyasibye enju. Olwababuuzizza essimu ye ne bamutegeeza nti tebannagirabako.\nBino Poliisi bwe bitegedde egenze mukungujjo ku nju abavubuka mwebasula nga tebaliiwo n’emenya kufulu nga n’aba LC weebali bonna ne bayingira. Mu nju baasanzeemu omujoozi omu ku bo gwe yabadde ayambadde nga gwonna guvulubanye omusaayi.\nMu nju y’emu era baasanzeemu wuuzi okubadde ekisumuluzo kya kkufulu eyakozeseddwa okusibira emirambo mu nju era nga baasanzeemu ne alubaamu z’abawala omubadde ebifananyi byabwe nga zikwekeddwa mu kisenge.\nPoliisi yakutte omuntu omu agiyambe mu kubuuliriza. Maama eyattiddwa yali yayawuka ne bba Tom Ndaula emyaka 10 n’asengukira e Luweero n’afuna omukazi omulala\nSt. Joseph Makindu P/S.


Bukedde Online - Mubiru atendeka Police FC avuddemu omwasi: 'Twagala bikopo'\nArsenal lwa kuwangula FA Cup naye eri ku '...\nOMUTENDESI wa Police FC, Abdallah Mubiru, aweze nga sizoni ejja bw’alina okulaba nga ttiimu ye evuganya ku bikopo.\nAgamba nti okutuukliriza kino, batandikidde mu kusonjola abasambi abalina obumanyirivu balage bamusaayimuto ekkubo. Kuliko; Tonny Mawejje, Hassan Mohammed, Eric Ssenjobe ne ggoolokipa Tom Ikara, eyaakateeka omukono ku ndagaano.\n"Sisitiimu Police kw'ebadde etambulira sizoni eziwedde yakyuse. Abamu babadde batunuulira ttiimu nga kimpenkyekubire naye sizoni ejja bagenda kutuwuliramu omusera kubanga twagala bikopo," Mubiru bwe yategeezezza.\nPolice yakoma okuwangula liigi mu 2005, n'ekya CECAFA mu 2006, ate sizoni ewedde yamalidde mu kifo kya 13 n'obubonero 25.\nMubiru agattako nti ekirala ekigenda okubayamba kwe kubeera nti abazannyi bagenda kuzannyanga ng'emitima gibali wamu kubanga embeera y'endagaano zaabwe okuggwangako ne bagendera ku bwereere baaginogedde eddagala.\n"Denis Rukundo, Johnson Odong, Yusuf Ssozi, Musa Matovu n'abalala bazzizza endagaano zaabwe obuggya, ate tukyasaggula abalala," bwe yakkaatirizza.\nIkara, abadde mu Mbarara City gye yagenda ku looni okuva mu KCCA, yategeezezza nti ng'oggyeeko okuyamba Police okuvuganya ku bikopo, ayagala kuzza mutindo gwe ngulu asobole okudda ku Cranes.\nOkujja kwe kugenda kuteekawo okuvuganya ku kifo kya ggoolokipa asooka, ne Davis Mutebi, abadde akwatira Police sizoni ewedde.\nNgâ€™enda kuwa abatakisi ssente beegulire ezaabwe - Museveni\nTulindiridde ebipya ebireetebwa


Bukedde Online - NAMAYANJAAba St. Benedict beesunga kivvulu kya Toto\nOmuwala bamuttidde mu bbaala e Ntinda\nKanyama wa Mbabazi atuuzizza abaserikale k...\nNampiima (ku kkono) bwe yabadde akyadde ku ssomero lya St. Benedict e Nansana eggulo.\nAB'ESSOMERO lya St Benedict Junior School Nansana abaawangula obukadde obubiri mu kivvulu kya Toto Christmas omwaka oguwedde bakomyewo ate nga beesunga kwongera kuliisa balala kakanja.\nGrace Nampiima omukuhhaanya w'akatbo ka Toto era avunaanyizibwa ku kivvulu kya Toto ekitegekebwa buli mwaka e Namboole ekinaabaawo nga December 8, yakyaddeko ku ssomero lino eggulo okutwalira abayizi obutabo bwa Toto. Baamukakasizza nti ku luno bakomyewo na bukodyo bupya era abaneetaba mu kulwanira obukadde obubiri babeerinde.\nNampiima yawerekeddwaako ttiimu okuva mu Vision Group era nga baagabidde abayizi bonna obutabo bwa Toto omuli obuboozi obuwadiikiddwa mu ngeri esikiriza abato okubusoma.\nBano okumanya ekivvulu kino kibali ku mutwe n'okulaga nti kya byafaayo gye bali, baawandiika ebigambo nti, "Bukedde Tv Toto Festival 2018" ekimu ku biraga nti ekivvulu kino bakyesunga era beetegefu okukyetabamu buli mwaka.\nBenedict Nganda omutandisi w'essomero lino yagambye nti olw'essanyu lye baafuna nga bawangudde empaka ezaasooka, baasalawo ebigambo okubiwandiika buli muntu w'asobola okubiraba n'okulaga obuwagizi bwabwe eri Vision Group. Wano we yakungidde abazaddde bonna okutwala abaana baabwe mu bungi.\nYayongeddeko nti ensimbi ze baawangula omwaka oguwedde baazikozesa okugula obutoffaali bw'omulujja okugoba ebisooto n'okulinyisa omutindo gw'obuyonjo mu bayizi era eno y'ensonga eyabawaliriza okuwandiikako ebigambo bya ‘Bukedde Tv Toto Festival'. Nampiima yeebazizza Nganda n'essomero lyonna olw'okukozesa obulungi ensimbi ze baawangula ng'ekirabo era n'amusaba okwongera okukuuma omutima ogwo n'enkolagana eyassibwawo.\nYasabye n'amasomero amalala okuvaayo geenyigire mu kwolesa ebitone basobole okwewangulira omudidi. Ekivvulu ky'omwaka guno kissiddwaamu ensimbi aba DStv ne GOtv, Mirinda, The Food Hub, Indomie Instant Noodles, Splash Nira ,Toto ne Vision Group.


Bukedde Online - Poliisi erabudde ababaka ba NUP abatwalira Bobi emmere\nOwa NUP e Nakaseke bamukeesezza akalulu: addukidde mu kkooti\nAba Yellow Power baagala Kasule Lumumba al...\nBy Moses Nsubuga ne Joseph Makumbi\nPOLIISI erabudde ababaka b'ekibiina kya NUP abakoze enteekateeka okutwalira mukama waabwe Robert Kyagulanyi Ssentamu ebintu eby'okukozesa awaka nti balina kusooka kufuna lukusa.\nEmisanvu abaserikale gye baatadde mu kkubo erigenda ewa Kyagulanyi ali mu katono.\nBya JOSEPH MAKUMBI NE MOSES NSUBUGA\nBobi ne mukyala we Itungo.\nAbabaka ba palamenti abaayiseemu ku kaadi ya NUP, beekozeeemu omulimu nga bakulemberwa omwogezi w'ekibiina, Joel Ssenyonyi wabula oluvannyuma enteekateeka eno, baagiyimirizza ne bagyongezaayo olwaleero.\nMohammad Ssegiriinya, owa Kawempe North yagambye nti, okulonda kwa Mmeeya ne ba ssentebe ba disitulikiti okwabaddewo eggulo kwe kwabasazisizzaamu enteekateeka gye baabadde bakoze ne basalawo okugendayo olwaleero.\nYagambye nti, bajja kugenda ewa Kyagulanyi bagezeeko okulaba oba banakkirizibwa okuyingira okusinga okutuula nga mukama waabwe anyigirizibwa, talina kyakulya. "Liri si kkomera, gali maka ge, omusibe ne bw'abeera mu kkomera akkirizibwa okulaba abantu be," Ssegiriinya bwe yagambye.\nNUP, yayisizzaamu ababaka 61 mu kulonda kwa bonna era Ssegiriinya yagambye nti, baabadde bakwataganidde wamu okuyamba ku Kyagulanyi okufuna ekyokulya n'abantu be. Okuva akalulu ka Pulezidenti lwe kaggwa ku Lwokuna lwa wiiki ewedde, poliisi yaggalira Kyagulanyi mu maka ge nga tebamukkiriza kufuluma wadde okugenda ku kaduuka k'oku kyalo okugulawo ekindaazi.\n"Okuva okulonda lwe kwaggwa kati ennaku musanvu, Pulezidenti waffe baamusibira waka talina mmere, talina bya kukozesa ate tebakkiriza muntu yenna kumukyalira. Poliisi yateeka emisanvu mu kkubo, twakirabye nga yeetaaga obuyambi bwaffe abali ebweru," omu ku babaka bwe yategeezezza ebisingawo n'ajuliza Ssenyonyi eyabadde akulembedde enteekateeka.\nPoliisi n'ebitongole by'ebyokwerinda byateeka emisanvu mu kkubo erigenda ewa Kyagulanyi obutakkiriza muntu yenna kutuuka ku maka ge. Ku ntandikwa ya wiiki eno.\nWaliwo akatambi akaafulumiziddwa ku mikutu gya yintanenti nga Barbie Itungo muka Kyagulanyi alaajana olw'abaserikale abaabadde bamunyiga amabeere bwe yabadde ayagala okufuluma okugenda okunona emmere. Yabadde ne bba abaserikale ne babalagira okudda munda nga bagamba nti, baabadde tebakkirizibwa kufuluma wabweru.\nOmwogezi wa poliisi mu Kampala n'emiriraano, Patrick Onyango yagambye nti, Kyagulanyi akkirizibwa okulaba bannamateeka be n'abamu ku bantu ababa baagala okumulabako wabula ebiseera ebimu, abaagala okugenda ewa Kyagulanyi bagenda mu budde bukyamu nga waliwo ensonga z'ebyokwerinda ze bakolako.\nEbifaananyi mu luyimba lwa Mayinja bimuzaalidde akabasa\nAbayizi babakutte n'abalenzi mu budde bw'okusoma: Mu kazigo basanzeemu kondomu n'obuveera bwa waragi\nBabakutte basinda omukwano mu kirindi


Bukedde Online - Ham bamukkirizza okuzimba Nakivubo\nGavumenti esitukidde mu ba bodaboda okweto...\nMINISITA w’ebyenjigiriza, Janet Museveni atuuzizza abagagga abakaayanira ekisaawe ky’e Nakivubo ne kikkaanyizibwako Ham Enterprises ey’omugagga Hamis Kiggundu ezimbe ekisaawe.\nOmugagga Kiggundu ng’alaga Pulezidenti Museveni pulaani y’e Nakivubo gye yamutwalira gye buvuddeko. Ku ddyo kye kiwandiiko ekikkiriza Ham okuzimba\nBakkaanyizza wabeewo endagaano ey’awamu wakati w’abagagga abana: Hamis Kiggundu owa Ham Enterprises Ltd, Moses Kayongo owa Futureland (U) Ltd, Tom Kitandwe owa Bestin Ltd ne Bosco Muwonge owa Nterenfune General Enterprises Ltd.\nEndagaano egenda kulambulula enkolagana ya kkampuni ennya ku pulojekiti y’ekisaawe kya Nakivubo okwewala okusika omuguwa okubaddewo okuva nga March 31 2014, akakiiko akaddukanya ekisaawe aka Nakivubo War Memorial Stadium Board of Trustees lwe kaagaba kontulakiti ey’okukulaakulanya ekisaawe.\nJanet Museveni okuyingira mu bya Nakivubo, kiddiridde obutakwatagana wakati wa Minisita wa Kampala Beti Kamya n’olukiiko lwa KCCA olwa Loodi Meeya Lukwago n’abagagga abasatu; Kayongo, Kitandwe ne Muwonge ababadde basika omuguwa ne Hamis Kiggundu.\nOlukiiko lwabaddewo ku Lwokutaano kyokka Beti Kamya teyalubaddemu . Lwetabiddwaamu Minisita w’ebyemizannyo, Charles Bakkabulindi, Hamis Kiggundu, Bosco Muwonge ne Moses Kayongo, omukungu okuva mu ofiisi y’omuwabuzi omukulu owa gavumenti mu by’amateeka.\nTom Kitandwe teyabaddewo, n’asaba Kayongo okumukiikirira kubanga bwe babadde bakwatagana ku misango gye baatwala mu kkooti nga bawawaabira ab’ekisaawe ky’e Nakivubo okubeefuulira ne bawa Ham ekisaawe so nga baali baakola endagaano ekisaawe kikulaakulanyizibwe kkampuni nnya.\nEbiwandiiko Bukedde bye yalabyeko biraga nti nga March 31 2014, akakiiko ka Nakivubo akagaba kontulakiti kaatuula ne kalonda kkampuni ssatu (3); Bestin Ltd, Futureland (U) Ltd ne Nterenfune General Enterprises Ltd oluvannyuma lw’okumatira nti pulaani zaazo ze zaali zisinga ku z'amakampuni amalala agaali gasabye okukulaakulanya Nakivubo.\nOlukiiko lwa Nakivubo olwatuula nga April 7, 2014 lwaweereza kontulakiti ezo eri Ssaabawolereza wa gavumenti okuzikakasa.\nBakkaanyizza nti pulaani ya Ham Enterprises nga bwe yayisiddwa KCCA y’ebeera ekozesebwa era pulojekiti yonna ekolebwe kkampuni ya Ham eyakakasizza Janet Museveni nti ssente ez’okuzimba ekisaawe zonna ezirina.


Bukedde Online - Maama eyakubwa ttiyaggaasi mu mbugo apooca\nHarriet Nakwedde eyagenze okulambula ku Bukirwa mu ddwaaliro.\nMAAMA w'abaana Justine Bukirwa 45, eyakubwa akakebe ka ttiyaggaasi mu mbugo ne kamwabikiramu, avundira mu kalwaliro akamu e Kayunga.\nJustine Bukirwa 45, ye yagudde ku kyokya ku Lwokubiri poliisi bwe yabadde agumbulula abawagizi ba Robert Kyagulanyi Ssentamu avuganya ku bwapulezidenti ku kibiina kya NUP abaabadde babemberedde ku makubo nga bamulinze e Nazigo mu disitulikitit y'e Kayunga. (Ebif. Bya Saul Wokulira)\nBukirwa n'ebiwundu ku bisambi n'omukono.\nOno akakebe ka ttiyaggaasi kaamusanze ku mudaala gwe mu Kabuga k'e Nazigo waatundira ebintu nga nnakati, emboga n'ennyanya ne kamwabikira mu sikaati bwe yabadde alya ekyemisana. Bukirwa alina abaana mukaaga era yabadde abalabirira. Yabadde atudde ku katebe ak'ekibbo yagenze okuwulira ng'ekintu kimuyingidde mu sikaati n'ekyaddiridde kunyooka mukka n'ebyazzeeko teyabitegedde.\nOno ajjanjabirwa ku kalwaliro ka Acute Medical Center. Yafunye ebiwundu bibiri ebinene mu bisambi n'ekirala ku mukono nga kino kituukira ddala ku ggumba.\nHarriet Nakwedde akwatidde NUP bendera ku kifo ky'omubaka omukyala e Kayunga amulambuddeko mu ddwaaliro n'asaba poliisi okuvaayo eyambe omukyala ono kubanga ye taata era maama w'abaana be ng'ate talina buyambi bumwongerayo mu ddwaaliro erisingako.\nEby'embaga y'omugagga w'e Jinja biranze: Ayagala obukadde 10\nKkooti y'amagye eyimbudde aba NUP 13 ku 49 b'erina\nOmusajja ggwe mmaze naye emyaka 23 antundira mu nnyumba\nOmubbi w'ente emagombe asimbyeyo kitooke\nGgwe osobola okubba mu dduuka omuli kkamera?\nEyaduumidde okukuba aba Kyabazinga afudde


Bukedde Online - Eyannemesa okusoma ansuulidde abaana\nEyannemesa okusoma ansuulidde abaana\nOkukyalira ensiko kutegeeza ki ?\nEbiyamba okugogola emisuwa olubimbi ne lug...\nOBULAMU bunyuma olina omwagalwa, era nze ensonga z’omukwano nazitandikira mu ssomero bwe nnafuna omuwala eyanjagala n’atuuka n’okuneerabiza omulamwa gw’okusoma.\nNze Keneth Kisembo, 33 mbeera Mulago,ensonga z'omukwano nazettanira nnyo nga nkyali mu ssomero olw'omuwala omulungi kaalaala gwe nnafunirayo.\nOmuwala ono yanjagala awatali bukwakkulizo era ffembi ne twesuubiza ensi n'eggulu.\nNaye nga bwe bagamba nti ekiwoomereze kizaala enkenku omukwano gwatuyitirirako okukkakana ng'omuwala mufunyisizza olubuto era bakadde be ne bamumpa muwase kye nnakkiriza era ne tutandika obufumbo olwo eby'okusoma awo we byakoma.\nOmuwala ono yanzaalira omwana wange eyasooka era ne kimpa essanyu nti Katonda ampadde omuntu gwe naakaddiwa naye kubanga twali twetegedde.\nOkunzaalira omwana kyampa essanyu era nga nkola n'amaanyi okulaba nga tubeera mu bulamu obulungi ne munnange nga bwe twali tuvudde mu ssomero ffenna.\nNakolanga kyonna okulaba nga tubeera basanyufu.\nOlw'okubanga munnange nnali mwagala n'obulamu eyannemesa okusoma ansuulidde abaana bwange bwonna, namusaba okunzaalirayo omwana owookubiri awo eby'okuzaala tusooke tubiwummuzeemu tukolerere abaana baffe nga bwe twongera n'okwezimba kye yakkiriza era n'anzaalira omwana owookubiri.\nWabula essanyu lyange ne munnange ono lyakoma awo. yatandika okukyusa enneeyisa nga takyampulira era n'antegeeza nga bw'akooye okubeera nange.\nLwakya lumu n'ansuulira abaana baffe ababiri n'atambula n'agenda ne gye buli kati taddanga mabega naye ate nze nkyamwagala kubanga tetwakola lutalo lwonna era n'ensonga eyamutwala ne wenjogerera sigitegeeranga.\nNsaba ggwe wenna asomye emboozi yange ompe ku magezi kubanga ye mukyala wange nnali nkyamwagala, talina nsonga nnambulukufu gye yawa wabula okusaba obusabi okumukkiriza atambule agende.\nAba famire ya Ssebulime baagala bwenkanya\nAbabaka banoonya mikono kuggyamu Minisita Tumwine obwesige